text:
नवका- पुरनका लेख सर्च करु...
केवटी मे बनत गर्ल्स हॉस्टल
केवटी... दरभंगा मे लड़की सभ के लेल सय बेड वाला हॉस्टल खुलत. एकर एलान केवटी मे केंद्रीय मानव संसाधन राज्यमंत्री मो. अली अशरफ फातमी जी कएलकिन्ह. फातमीजी के कहनाय छलन्हि जे एहि हॉस्टल मे सभ तरहक आधुनिक सुविधा मौजूद रहत. एकरे संग हुनकर इहो कहनाय छलन्हि जे जल्दीए एकटा आईटीआई आओर सीबीएसई पैटर्न वाला स्कूल सेहो खोलल जाएत. फातमी जी पुरनका हिसाब सं अखन केवटी के लोक के सांसद छथिन्ह. मुदा परिसीमन के बाद केवटी, मधुबनी लोकसभा क्षेत्र मे आबि गेल अछि. जिला तं दरभंगा पहिने जका बनल रहत. एहि लs क केवटी के लोक सभ फातमी जी सं कहलथिन्ह जे केवटी तं आब मधुबनी मे आबि गेल अछि ताही लेल अहां के एहि बेर मधुबनी सं चुनाव लsड़ पड़त. फातमीजी मुस्कुरा कs रहि गेलखिन्ह.
सदस्यता लें टिप्पणियाँ भेजें (Atom)


c: text/html

text:
मणिभूषण राजू । दरभंगा
दिशाहीन पोलिटिकल व्यवस्था के हमसब वाहक बनि रहल छी।राजनीतिक दल सत्ता केंद्रित राजनीति के प्रवाह में वोट जुगार टेक्निक के बात कय सत्ता लैत आ दैत आबि रहल छथि।
अहाँक सत्ता लेन-देन से अहाँक आ अहाँक पार्टी के विकास भेल अछि। आवाम पहले भी ठकाईत जा रहल छल आ आई सेहो ठका रहल अछि।
भावनात्मक मुद्दा भरि पेट वलाके सकून द सकैत अछि। खाली पेट वला के रोटी-कपड़ा-मकान के संग शिक्षा आ स्वास्थ के जरूरत होईत अछि। कियो हिन्दू के बात करैत अछि कियो मुस्लिम के बात करैत अछि। कियो दलित-पिछड़ा -अतिपिछड़ा के राजनीति करैत अछि कारण एहि वर्गक जनसंख्या बेसी अछि। सवर्ण-वैश्य पर फोकस एहिलेल नै होईत अछि कियैकि ओ हिन्दू कैटोगरी में आसानी से मैच कय जाईत छथि। दोसर तरफ मुस्लिम राजनीति सेहो सब करैत छथि परंतु तुस्टीकरण के आरोप नै लागय एहिलेल ओहिके खुला समर्थन सँ डेराईत रहय छथि। आब कहू सत्ता कॉंग्रेस के छल या NDA के अछि या सयुंक्त मोर्चा के रहल……. ओ सब देश आ देश वासी के कल्याण के लेल की कयलथि?
मंडल आयोग – कमंडल आयोग में डिवीजन कय वोट के आधार मजबूत कयलक। आजादी दियाबय के पेटेंट के सहारे राजनीत करयवला तुस्टीकरण के बढ़ावा द कय एक वोट बैंक को फिक्स कयलक। संगे उनके देश आजादी दिलाने बाले पार्टी के भावनात्मक वोट पर राजनीति करैत रहल। सही मायने में देश के लेल कम अपना लेल, अपन पार्टी के लेल सब काज कम बेसी लूटय के काज कयलथि। राजनीतिक दल सँ देश बदलय के आशा कयनाई बेइमानी अछि। कियैकि सब के बेरा-बेरी सँ सत्ता दय कय जनता देखि चुकल अछि। राज्य योजना होई या केंद्रीय योजना किर्यान्वयन में भारी अनियमितता होईत रहल अछि। अहाँसब लोक चर्चा करय छी पंचायत सँ होबयवला काज सब में लूट अछि। वार्ड स्तर पर नल-जल होई या नली-गली या अन्य पंचायत के योजना सबपर मे अहाँसब कहय छी भारी लूट अछि। आवास योजना बिना देने भेटत नै सौचालय योजना बिना देने भेटल नहिं। पंचायतो में विभिन्न कल्याण कारी योजना जे कृषि विभाग के होई कल्याण विभाग के होई या स्वास्थ आ शिक्षा के बात होई या खाद्य आपूर्ति विभाग होई सबजगह जगह लूट मचल अछि। विभिन्न विभाग सँ होबयवला पैघ काज मे सेहो कम-बेसी भ्रस्टाचार अछिए। पैघ-पैघ सड़क निर्माण हो या पुल के या भवन के सब में गड़बड़ी त रहैते अछि।
सांसद विधायक फण्ड आ ओहिके किर्यान्वयन में सेहो त अहाँसब कहय छी कमीशन खोरी होईत अछि। एकटा जानकार कहय छलथि कि सोलर लाइट बगैरह में बेसी कमीशन भेटैत अछि आ ओहिसँ कनि कम चापाकल में आ सड़क भवन में त बहुते कम भेटैत अछि। एहन चर्चा अबैत दिन होईत रहैत अछि। कहू त सरकार बदलला सँ की ई सब लूट बदलल?
कारण अछि सरकार के लूटय के लेल पैघ-पैघ प्रोजेक्ट अछि ई त नीचा स्तर के प्रतिनिधि के लेल लूट सँ हुनकर सेहो कल्याण होई एहन व्यवस्था बनाओल गेल अछि। राजनीतिक दल सत्ता साशन में रहल वर्ष के अनुपात में हजारो करोड़ के मालिक बनि गेलथि आ उनका दल हजारों करोड़ के पार्टी बनि गेल। वार्ड मेम्बर सँ मुखिया, जिला परिषद समिति प्रमुख तक के कल्याण होईत रहल अछि।
संसद विधायक मंत्री के सेहो कल्याण होईत रहल अछि। एहि सबसँ बेसी एहि योजना के किर्यान्वयन करबाबयवला अधिकारीलोकनि हिनका सबसँ कई गुणा कमा कय मालामाल भेल छथि। वर्तमान प्रधानमंत्री मंत्री जी आ बिहार के मुख्यमंत्री जी अपेक्षाकृत दोसर सँ बहुत ईमानदार छथि। ओ चाहय छथि सुधार हो वा उनसे पहले के शासक सेहो सुधार चाहय छलथि।
व्यूरो क्रेट्स मतलब कार्यपालिका सुधार होबय नै दैत अछि। कारण हुनका सबके काजक किर्यान्वित करबाक छनि आ ओहिपर अंकुश लागल त ओ काज के धीमा गति सँ डिलेवरी करय लागय छथि जे पांच साल बीत गेलाक बादो कार्य प्रगति बहुत कम, मात्र बीस से तीस प्रतिसत होयत। त अहाँक जनता मालिक सत्ता सँ नाराज हेताह जे सत्ता निकम्मा अछि कहत। आरोप सँ बचबा लेल काज जमीन तक पहुंचाबय लेल मजबूरन लेनी-देनी में नै चाहितो मौन समर्थन देबय पड़ैत अछि।
यैह कारण अछि हिनकर शासन में भी लूट व्यवस्था जारी अछि। पूर्वर्ती सरकार में ई सब खुले आम छल जखनकि एहि सरकार में इहो सिस्टमेटिक अछि। सीधा बेनिफिट स्किम सरकार चाहैत अछि जनता के भेटय। अधिकारी उलझा क मनमानी करैत रहय छथि। सरकार आ अधिकारी के लूट व्यवस्था सँ लाभ अछि एहिलेल भ्रष्ट व्यवस्था समाप्त नै करैत अछि आ जे ई चाहय छथि ओ अपने समाप्त भय जाईत अछि चाहे ओ सरकार होई वा अधिकारी। सब दल एहि पॉलिसी पर काज कय रहल अछि जे आई तोहर बारी कालि हमार।
एहि व्यवस्था सँ अहाँक नुकसान भय रहल अछि त अहाँ कियै नै व्यवस्था बदलय ओहिलेल दबाब बनबै छी। आम जनता के एकटा गैर राजनीतिक संगठन बनाकय सरकारी योजना सबके किर्यान्वयन के मोनेटरिंग करना चाही। जखन गैर राजनीतिक संस्था छोट-छोट गड़बड़ी के खिलाफ आवाज बुलंद करत त सरकार के अधकारी के मजबूर भय क व्यवस्था सुधारय पड़तनि। जखन गड़बरी हेबे नै करत त कियो ककरो कमीशन नै देतै।
काज आसान नै अछि बहुत मुश्किल अछि परंतु नामुमकिन सेहो नै अछि । ध्यान रहय कि व्यवस्था सँ टकरा कय अहाँ व्यवस्था नै बदल सकय छी। ओहिके लेल शांतिपूर्ण, अहिंसक आ प्रतीकात्मक विरोध करय पड़त। हमसब व्यवस्था बदलय लेल संविधान प्रदत शक्ति के उपयोग करब। व्यक्ति नहिं, संस्था एहितरहक काज करय त बदलाव आयत। व्यक्ति कोनो अनियमितता के प्रत्यक्ष दर्शी अछि त व्यक्ति ओहि बात के तत्काल विरोध नहिं कय सकैत अछि। कारण अनियमितता करय वला आर्थिक आ शाररिक रूप से मजबूत अछि।
शिकायत करला पर हमला करवा देत या फर्जी मुकदमा करा देत। एहिलेल जरूरी अछि कि संगठन ओहि गड़बरी के विरोध करत आ संगठन मतलब टीम काम करत। छोट-छोट बात के लेल जे कानूनी अधिकार भेटल अछि अहाँ ओहि काज के लेल सेहो घूस दय क काज करबाबय छी।
जेना थाना पर प्राथमिकी दर्ज कराबय में पैसा दै छी जबकि हर हाल में प्राथमिकी दर्ज होबाक अछि। कानून सम्मत करबाई सेहो होबाक अछि।
दोसर दाखिल-खारिज ऑनलाइन होईत अछि तैयो दाखिल-खारिज में घूस दैत छी। ब्लॉक सम्बन्धी आन काज के सेहो लोक सेवा के अधिकार कानून के तहत आवेदन देबाक चाही आ अगर तय समय सीमा में काज नै होईत अछि त लोक शिकायत कानून के तहत प्रदत अधिकार के प्रयोग करबाक चाही।
एहन नै क कय अधिकतर लोग ल-द क काज कराबय के चक्कर मे रहैत छथि। एहि काज के लेल संस्था जनता के मदद करय त बहुत हद तक व्यवस्था बदलि सकैत अछि। जरूरत अछि संस्था में वार्ड स्तर सँ लोकसबके जोरि कय एकटा पैघ अभियान चलाबय के। ध्यान रहय कि संस्था के उद्देश्य रहत सत्ता के विरोध नै करब। व्यवस्था के विरोध में आवाज उठायब। विपक्षी या राजनीतिक दल सँ ने सहयोग लेब आ ने सहयोग देब। तखन जाकय देश में एकटा नीक वातावरण बना सकैत छी।
आऊ एकर प्रारंभ अपन मिथिला सँ करी…….

robotstxt: allowed

filter: keep


text:
darbhanga jila ke benipur anumandal ke nagar praised ke darpa bhetla lagbhag 10 saal bha gel muda ward 01 ke haal panchayto sa battar aich lekin ai visay par kinko dhyan aakrist nai hai chainजवाब देंहटाएं
मिथिला दैनिक (पहिने मैथिल आर मिथिला) टीमकेँ अपन रचनात्मक सुझाव आ टीका-टिप्पणीसँ अवगत कराऊ, पाठक लोकनि एहि जालवृत्तकेँ मैथिलीक सभसँ लोकप्रिय आ सर्वग्राह्य जालवृत्तक स्थान पर बैसेने अछि। अहाँ अपन सुझाव संगहि एहि जालवृत्त पर प्रकाशित करबाक लेल अपन रचना ई-पत्र द्वारा mithiladainik@gmail.com पर सेहो पठा सकैत छी।
मिथिला - संस्कृतिक महान पाबैन थिक -मधुश्रावणी, जे साओन मासक कृष्ण - पक्षक पंचमीसँ प्रा…


text:
सुधा मिश्रा ।
“उगह उगह हो सुरुजदेव भेल अर्घके बेर
हे पुजन केर बेर”
चैती छठिमे छठिके गीत संगीत सँ सुहावन बनल वातावरण अहि बेर उदास गुपचुप मौन रहल।सायद अहिबेरक छठिमे एना देखल गेल कोरोना वायरसके चलते। छठि एक प्रक्रिती सँ जुडल पावनि छै। अहि पावनिमे सुरुजदेवके जलमे पैस अराधल जाति छै।
ताय छठिमे समाजिक तौर सँ पोखरि ,नदी,तलाउ सब जलाशयके साफसुथर कायल जाति छै।पोखरिके भीरके निपपोत कायल जाइत छै जत छठि मैयाके अर्घ राखल
जाति छै।एतबे नहि घर सँ जलाशय तकि पहुँचवाला बाट सेहो बहारसोहार कायल जाइत छै।छठि मैयाके स्वागतमे जलाशय सबके नव कनियाजाक श्रृङ्गारल जातिछलै।
कहैत छै सीताराम सीताराम सीताराम करिहे जाहि विधि राखेराम ताहि विधि रहिहे। सायद विधिके इयाह मंजुर छलैन । आदमी अपन संस्कृति रितिरिवाज कोनाक छोडिदेतै? इ त पुर्वजके धरोहर छै।अकरा त हरहालमे निरन्तरता देबाक छै।ताहुमे हिन्दुक संस्कृति , मिथिलाक पावनि, मधेसक रिवाज अपनामे अनमोल छैक। अकर पार के पायत? हर दृश्टिकोण सँ अमुल्य छै। वैज्ञानिकता सँ भरपुर छै। ताय त कोरोना वायरस सँ त्राहिमाम मचल विश्वके कोना कोनामे प्राण बचबलाय अहि वायरस मुदैया सँ बचलाय अपनही सभहक चालितलन आ परम्परा दबाइ बनिक आयल छै।चारुभर अहि दुनियाके जागरुक बनायल जारहल छै जे दुनु हाथ जोरिक प्रणाम करी।बाहर सँ आबि त हाथ पैर धोली। भान्सघरमे हब्द ओहिना नहि पैसि।हाथक अाँगुर मुँहमे धअ अइठ नहि करी।जीवनक सत्य मृत्यु संस्कार अागि लगाक करी।जे चिज मिथिला मधेसक सदान्ति सँ संस्कार , रिवाज आ चलन रहि अायल छै से महामारी कोरोना सँ बाँचक उपाय।
गर्व भय रहल अछि जे मिथिला मधेसक छी।महान् अछि अतक रहनसहन।महान् अतक बानि व्यवहार ।केहन विडम्बना खेलक चीन हाथ धोरहल पूरा विश्व ।कतेक पीडा छठि सन पावनि सँग नहि मनायल गेल।अपन अपना सँ दुर अछि।भेटघाट सँ वंचित।धनीक मनिक त खैर ठिके।विकटके घरी छै दैनिक कमाक जीववाला मजदुरके। सहरमे भाडामे रहबाला भाडादार के। सडके पर जीवन बितबवाला अो मानवके।
मनुष्यके पास धैर्यके सागर छै।अो हरहाल हर परिस्थितिमे अपनाके सम्हारि लैत छै।ताय त सम्पूर्ण मिथिला मधेसबासी एहनो असहज समयमे छठि मैयाके पुजा निष्ठा ,आस्था र भक्तिके साथ केलैथ। कहैत छै मानु त देव नहि त पाँथर।मन चंगा त कठौतीमे गंगा।सभगोटे अपने अपने घरमे पावनि भक्तिमे डुबि मनेलन्हि।
राति छै त दिन हेबे करतै।सांझ छै त भोररबा एबे करतै।अस्त भेल सुरुज उग्बे करथिन।जन्मलैय त मरबेकरतै एकदिन।इ ध्रुव सत्य छै।विधिके विधान छै।अकरा केउ नहि टालि सकैय। ताय संयम आ धैर्यता सँग सभकेउ रही।घरमे रही सुरक्षित रही।सुहनगर भोर हेबे करतै।मेला फेरो लगतै सँगै सभकेउ फेर घुम्बै करबै।जिलेबी मुरही खेबेकरतै ।


text:
डीआरएम कहला कि सहरसा स्टेशन पर तीन प्लेटफार्म केँ निर्माण जल्दे शुरू होयत। ट्रेन सभक लेट - लतीफ परिचालन पर गंभीर होयत कहला कि प्लेटफार्म केँ विस्तार कायल जे रहल अछि। ऐहिक लेल सिग्नल आदि सभक काज द्रुत गति सँ चैल रहल अछि। छोटी रेल लाईन खंड म' मेगा ब्लाक लेबाक बाद प्लेटफार्म केर विस्तार क' देल जायत। यात्री सभक क' बेहतर बनेबाक लेल डीआरएम ढाला तक पूरा परिसर केर स्थलीय निरीक्षण केलन्हि। निरीक्षण केँ दौरान वाशिंग, कोचिंग काम्प्लेक्स सहित रेल पथ सभक जायजा लेलन्हि।
एहि दौरान कोचिंग काम्प्लेक्स म' कार्यरत कर्मि सभ पेयजल व शौचालय केर समस्या हुनका कहलनि। जाहि पर डीआरएम डब्बा बंद शुद्ध जल उपल्बधतता केँ लेल दिशा निर्देश देलन्हि। सहरसा लेल नव ट्रेन के सवाल पर डीआरएम कहला कि प्लेटफार्म व रेल पटरी बढ़ते ट्रेनक संख्या बढ़ल जायत। एम्हर मंडल के सीनियर डीसीएम वीरेन्द्र कुमार कहला कि यात्री सुविधा के प्रति रेल प्रशासन कटिबद्ध अछि।


text:
हुनका इ सम्मान सर्वश्रेष्ठ शिक्षक केर रूप म' हुनक विशेष योगदान केँ लेल देल गेलन्हि। अपने क' बता दी शिक्षिका नीतू सिंह 5 सितम्बर 2016 क' राजकीय सम्मान सँ सम्मानित भेल छली, आब हुनका यूएसए म' सेहो सम्मानित कायल जेतैन।
महाराष्ट्र विधानसभा केर अध्यक्ष श्री हरिभाऊ बागड़े आर उड़ीसा केर पूर्व राज्यपाल एमएस भंडारी द्वारा प्रमाण पत्र, गोल्ड मेडल आर प्रतीक चिन्ह द' मुंबई म' रविंद्रनाथ मंदिर केर सभा भवन म' एक सम्मान समारोह आयोजित करि प्रतिभागि सभ क' सम्मानित कायल गेलन्हि। एहि अवसर पर देश-विदेश एवं विभिन्न राज्य सभक शिक्षाविद्, राष्ट्रीय एवं राज्य पुरस्कार केर चयनित शिक्षिका उपस्थित छल।
ग्लोबल टीचर्स रॉल मॉडल अवार्ड प्राप्त केलाक बाद नीतू सिंह कहली कि सम्मान सँ बेसी महत्व हुनका लेल सेवा केर भावना छैन्ह। शिक्षक क' सम्मान भेटला सँ शिक्षक सभक एहि भावना क' समर्थन भेटैत छैक।


text:
क्लास-जान हन्टेलार
क्लास-जान हन्टेलार डर्क जान क्लास (डच उच्चारण: [ˈklaːs ˈjɑn ˈɦʏn.tə.ˌlaːr]; जन्म १२ अगष्ट १९८३), उर्फ द हन्टर, डच फुटबलर छथि जे स्ट्राइकरक रूपमे एएफसी एज्याक्स आ नेदरल्यान्ड राष्ट्रिय फुटबल टिमक लेल खेलैत अछि । हन्टेलार उत्कृष्ट फर्स्ट टचक साथ बहुफलप्रद स्ट्राइकर छथि जेकर खेल शैली मार्को भान बास्टेन आ रूड भान निस्टेलरोय जहिना दिग्गज खेलाडी सँ तुलना करैत अछि। नेदरल्यान्डक पुर्व प्रबन्धक लुइस भान गाल हिनकर बारेमे क्वोट करैत कहने छल "पेनाल्टी क्षेत्रमे ओ विश्वक उत्कृष्ट खेलाडी छथि ।
जीवनी[सम्पादन करी]
सन् २००६ मे डच फुटबल ट्यालेन्ट अफ द इयर आ एज्याक्स "प्लेयर अफ द इयर" चुनिएल हन्टेलार डच टिमक सदस्य छल जे टिमसँ २००६ युइएफए यु-२१ च्याम्पियनशीप जितने छल जत ओ उच्च गोलकर्ता बनल छल । ओ प्रतियोगितामामे युइएफए टिम अफ द टुर्नामेन्टमे समेत परल छल । ओ नेदरल्यान्ड यु-२१ राष्ट्रिय टिमक लेल २२ उपस्थितिमे १८ गोलक साथ उच्च गोलकर्ता छथि । घरेलु प्रतिस्पर्धामे ओ एरिडीभिसी(डच लिग) २००५–०६ आ २००७–०८ सिजनमे सम्झनयोग्य खेल खेलैत उच्च गोलकर्ता बनल । साल्के ०४ मे २०१० मे आबद्ध भऽ २०११-१२ बुन्डेसलिगाकऽ उच्च गोलकर्ता होएसँ पहिने हन्टेलारले पिएसभी, डी ग्राफ्सच्याप, एगोभ एपेलडुर्न, हिरेनभिन, एज्याक्स, रियल म्याड्रिड, आ एसी मिलानक लेल खेल चुकल अछि। २०११-१२ सिजनमे ओ बुन्डेसलिगामे २९ गोल केनेए छल।
सन्दर्भ सामग्रीसभ[सम्पादन करी]
- ↑ "2014 FIFA World Cup Brazil: List of Players" (PDF), FIFA, ११ जून २०१४, पृ: २५, अन्तिम पहुँच ११ जून २०१४।


text:
लालूजीक हर अंदाज निराला रहय छनि. अपन क्रिकेटर पुत्र तेजस्वी के बारे मे लालूजी कहलखिन्ह जे अखन ई पॉलिटिक्स मे ट्रेनी अछि... चुनाव प्रचार मे शामिल भ राजनीति के एबीसी सीखताह.
चुनाव लड़य के सवाल पर लालूजी कहलखिन्ह जे अखन तेजस्वी के चुनाव लड़य के उम्र नहि भेलन्हि. अखन कम उम्र के छथिन्ह. जखन उम्र भ जएतन्हि... शादी-विवाह लायक भ जएताह त चुनाव लड़ताह.
तेजस्वी एहि बेरक चुनाव अभियान मे आरजेडी आओर एलजेपी लेल प्रचार करताह. लालूजी तेजस्वी सं बिहारक युवा वर्ग के अपना दिस आकर्षित करय चाहय छथिन्ह. हुनका उम्मीद छनि तेजस्वी के कारण युवा सभ पार्टी सं जुड़ताह.
तेजस्वी के क्रिकेट सं विशेष लगाव छनि. ओ आईपीएल के दिल्ली डेयरडेविल्स टीम मे शामिल छथिन्ह आओर रणजी ट्रॉफी केर खेल छोड़ि क चुनाव प्रचार मे जुटलाह. आब देखल जाए हिनका सं लालू जीके कतेक फायदा मिलय छनि?


text:
उपरोक्त चारो गोटा "दहेज मुक्त भारत (DMB)" के संस्थापक सदस्य छथि। ई चारो गोटा एहि अभियान क' आगू बढ़बैत लाखो मैथिल क' एहि अभियान संग जोड़लथि। ई सभ गोटा सदिखन समाज क' जागरूक करबाक प्रयास केलथि आओर एखनहुँ क' रहल छथि।
अपने क' बता दी कि एहि अभियानक विस्तार लेल अभिनन्दन मिश्र मनिष चौधरी क' एहि अभियान सँ जोड़लथि, मनिष चौधरी एक वकील छथि एहि उद्देश्य सँ हिनका जोड़ल गेल की ओ एहि अभियान क' नीक दिशा निर्देश देथिन। ऐहिक संगे अभियानक विस्तार लेल आनन्द झा समाजसेवी अनिल मिश्र क' एहि अभियान सँ जोड़लथि। अभिनन्दन मिश्र आओर आनंद झा केर मानब छलैन्ह जे हिनका दुनू गोटाक दिशा निर्देश म' अभियानक राष्ट्रीय स्तर पर विस्तार होयत।
प्राप्त खबैर केर मुताविक किछु मासक बाद अनिल मिश्र आओर मनिष चौधरी केर मोन म' लालच समा गेलनि आओर ई दुनू गोटा "दहेज मुक्त भारत (DMB)" क' कमाई केर नजरि सँ देखा लागलथि। एहिठाम स' एक नवा अध्याय केर शुरुआत भेल। अनिल मिश्र नगरपालिका सँ दलाल केर माध्यम सँ गुमास्ता (एक तरहक सार्टिफिकेट जे ऐहिक अधिकार दैत अछि कि अहाँ अप्पन एरिया म' सामाजिक काज क' सकैत छी) बनेलथि। ऐता हम कहे चाहब कि दलाल केर माध्यम सँ ओ गुमास्ता एहिलेल बनेलथि किएक जे सीधा नगरपालिका सँ बनेबाक लेल बहुत रास डॉक्यूमेंट केर जरुरत पड़ैत अछि।
गुमास्ता बनबेलाक बाद ई सभ डी.एम.बी - वैदेही नामक बैंक खाता खोलेलनि। खाता खुजलाक बाद ई सभ कन्या आओर वरक पिता सँ 500 - 500 टाकाक वसूली करब शुरू केलनि। 500 - 500 टाकाक वसूली ई कहिके कायल गेल कि 500 टाका देब त' वर - कन्याक पसिन के बायोडाटा हमसभ देब।
एहि वसूली पर जखन समाज अनिल मिश्र क' थू थू केलनि तहन ओ दोसर चाल चललैथ। अनिल मिश्र सभसँ पहिने एहि अभियान केर जन्मदाता आनन्द झा पर फुइस फटक आरोप लगा कहलनि कि किछु दिनक लेल अहाँ अध्यक्ष पद छोइर दिआ, 6 मासक बाद फेर सँ अप्पन पद ग्रहण क' लेब। ऐहिक बाद ओ अभिनन्दन मिश्र क' दपोर शंख कहि हुनको कात क' देलनि, एतबो स' जखन हुनक मोन नहि भरल तेँ ओ अगिला चाल चलैत श्रवण झा आओर सुनील झा मैथिल क' बदनाम करि दुनू क' कात क' देलनि। एहिठाम सभकियो कने ध्यान दी, "दहेज मुक्त भारत (DMB)" केर चारो संस्थापक सदस्य क' ई सभ एक साजिश केर तहत कात क' देलनि।
अपने क' बता दी एहिठाम सँ नवा अध्याय केर शुरुआत भेल। जाहि व्हाट्सअप ग्रुप स' एहि अभियानक शुरुआत भेल छल, आनन्द झा द्वारा बनाओल गेल ओ 150 व्हाट्सअप ग्रुप क' ई सभ बंद करा देलनि सेहो आनन्द झा केर हाथे। ग्रुप बंद होमै स' पहिने ई सभ 150सो ग्रुपक सभ सदस्य के मोबाइल नंबर लिख राखी लेना छथि। आनन्द झा जहिना पुरनका सभ ग्रुप बंद केलनि ई सभ पुनः नवा ग्रुप बना सभके फेर सँ जोइर देलनि, जाहि स' चारो संस्थापक सदस्य क' दूर राखल गेल।
ऐता स' हिनका सभक कमेबाक जरिया शुरू भ' गेल। ई सभ "दहेज मुक्त भारत (DMB)" केर सदस्यता अभियान शुरू केलनि आओर समाज क' बेवकूफ बना सदस्यता शुल्क केर नाम पर 100 - 100 टाकाक वसूली शुरू केलनि। प्राप्त खबैर केर मुताविक 10 हजार रशीद मुम्बई सँ बाहर के टीम क' पहुंचाओल गेल अछि आ हर नवा सदस्य केर ऊपर ई नियम लगाओल गेल अछि कि ओ 10 सदस्य क' संगठनक सदस्यता दियेता। अपने क' बता दी कि सदस्यता शुल्क केर नाम पर जमा होमै बला सभ पाई अनिल मिश्र केर खाता म' जमा भ' रहल अछि।
एहिठाम हम समस्त मैथिल समाज क' कहे चाहब कि "दहेज मुक्त भारत (DMB)" एखन धरी पंजीकृत संगठन नहि अछि, नहिये संगठन के कोनो लीगल सेल वा कोर कमिटी अछि। तखन एहि तरहक वसूली कुन आधार पर ई सभ क' रहल छथि ? संगठन केर पंजीकरण आओर एहि तरहक वसूली पर कैको बेर कैको गोटा सवाल उठौलनि, जाहिके इस सभ नजरअंदाज केलनि। अपने सभके एक सुझाव देबा चाहब कि जाधरि संगठन केर पंजीकरण नहि होयत अछि फर्जी सदस्यता लेबै सँ बची।
"दहेज मुक्त भारत (DMB)" अभियान निश्चित रूप सँ एक निक अभियान छल आओर एहि अभियान क' आगू बढ़ेबाक जरुरत छल, मुदा किछु गोटा ऐहिके कमेबाक जरिया बना लेना छथि जे बहुत दुखद अछि। किछु मास पहिने "दहेज मुक्त भारत (DMB)" द्वारा दरभंगा म' रथ यात्रा निकालल गेल छल, ओहियो म' संगठन के ऊपर धांधली केर आरोप लगाओल गेल छल। ओनहियो मैथिल - मिथिला सँ सम्बंधित जतेक संगठन अछि सभ संगठन मैथिल समाज क' उल्लू बनेबा म' लागल अछि, चाहे जाहि विधि हुवे कमाई होबाक चाही। हमरा सभके एहि तरहक संगठन सँ सचेत रहबाक जरुरत अछि।
एहि बाबत हम "दहेज मुक्त भारत (DMB)" केर संस्थापक आनन्द झा आओर श्रवण झा सँ एहि मुद्दा पर गप केलहुँ। हुनका सभसँ पता चहल कि ओ सभ लीगल सेल बना संगठन केर पंजीकरण प्रक्रिया म' लागल छथि। आनन्द झा कहलनि कि ई अभियान निःस्वार्थ भाव सँ शुरू कायल गेल छल आओर आगूओ चलाओल जायत।
नोट : मिथिला दैनिक टीम दोसर पक्ष सँ संपर्क करबाक प्रयास केलक मुदा एखन धरि दोसर पक्ष सँ संपर्क नहि भ' सकल अछि, ताहिक लेल मिथिला दैनिक एहि खबैर क' पूर्ण रुपे सत्यापित नहि करैत अछि।


text:
मिथिलांचल में नव वर्ष क स्वागत..!!
चैत्र मासक संक्रान्ति सँ नव वर्षक आगमन होय अछि ।
हिन्दु धार्मिक मान्यताक अनुसार, प्रजापती ब्रह्मा चैत्र शुक्ल पक्षक प्रतिपदा तिथि कें सृष्टिक रचना आरम्भ केने छलाह। एहि कारण सँ हिंदू नव वर्ष और नव संवत्सरक शुरुआत मानल जाय अछि ।
एहि उपलक्ष में घरे -घरे नव उल्लास आर आनंदक वातावरण रहै अछि । प्रतेक घरमें कुलदेवि निमित विशेष प्रसादक आयोजन रहैत अछि । जाहिमें अड़वा चाउरक भात,राहरि दालि मुनिगा देल ,नीम-भाटा जे समया अनुकुल स्वास्त वर्धक अछि, केरावक वेसनक वड़ी ,दालि पुरी ,जे मिथिलांचलक प्रशस्त व्यजन अछि ।
मुख्यतः अहि अवसर पर शीतला देविक पुजाक विधान अछि ,जे स्वास्त आर साम्मर्थक देवि छथि, हिनक पुजाक विशेष नीयम अछि , जाहिमें कलश भरबाक नीयम ..जेकरा कुमारी कन्या द्वारा नदी वा पोखड़ी संँ मौन रहि, जल समार आनि गोसाँउनिक सीर में स्थापित मेंकरै छथि ।
भगवतीक आर|धनाक उपरान्त ब्राम्ह -कुमारी भोजन करेवाक विधान अछि ।
एहि प्रसाद मे सँ दोसर दिन लेल रखबाक नीयम अछि ,जेकरा प्रात भने गोसाँउन केँ अर्पन कए पुनः कुमारी भोजन करा ,घरक प्रत्यैक गृहस्ती में उपयोगी वस्तु धुरखुर ,जाँत चुल्हा कें अर्पण कएल जाए अछि आर एक दिनक लेल एकरा सबकें पुर्ण विश्राम रहैत अछि ।
आँगन में तुलसी पर पनिशाला तथा पितर समाधि स्थल ( सारा)पर पुरा वैशाष मास जल चढ़ेबाक नीयम अछि प्रत्यैक गाछ-वृक्ष पशु पक्षी जीव – जन्तु कें जल देवाक ई प्रथा सम्पुर्ण जीव – जगत चराचर सँ प्रेम,आर सौहार्द तथा प्रकृति प्रति आदर आर रक्षा भाव सहज सार्वभुमिक बना दैत अछि।
-रूबी झा


text:
सहरसा केर लाइफ लाइन मानल जाय बला सड़क जे बस स्टैंड सँ सीधे पंचवटी चौक होयत सुपौल आर मधेपुरा क' जोरैत अछि, सहरसा केँ ओ मुख्य सड़क पंचवटी चौक डूबी रहल अछि। अपने क' बता दी ओहि पंचवटी चौक के सामना विधायक अरुण कुमार यादव जीक अप्पन छैन्ह आर राजद कार्यालय सेहो। लगातार भ' रहल बारिश सँ पंचवटी चौक पूर्णतः डूबी चुकल अछि, जकर दृश्य फोटो म' देखि सकैत छी। जाहि लेल विधायक अरुण कुमार यादव एखन धरी कुनु पहल नै केना छैथ। सड़क पर पैन जमा भेलाक कारण पंचवटी चौकक सड़क पूर्णतः खराब भ' गेल अछि। इ समस्या पंचवटी चौक सँ गंगजला चौक तक पहुच चुकल अछि।
सहरसा केँ पूर्व विधायक भाजपा केँ विधायक आलोक रंजन छलाह। एहि बेरिक चुनाव म' हुनकर करारी हार भेलन्हि आर राजद विधायक अरुण कुमार यादव जी जितलाह। जाहि के बाद सँ शहर केँ की हाल अछि तस्वीर एकर गवाह अछि। शहर म' जल जमाव केँ समस्या विकराल बनल अछि। जाहि क' विधायक अरुण कुमार यादव गंभीरता सँ नै लेलनि। शहर डूबी रहल अछि आर विधायक जी सहरसा छोइड़ लापता छैथ।
लोग सभक मानब छलैन कि सहरसा केँ युवा एवं तेजतर्रार जिला पदाधिकारी विनोद कुमार सिंह गुजियाल एक आधार छैथ जे शहरवासि सभ क' जलजमाव सँ निजात दिया सकैत छैथ। जिला प्रशासन मानलनि कि जल जमाव सहरसा शहर केँ एक गंभीर समस्या अछि, जाहिक निदान लेल प्रशासन गंभीर अछि आर निकट भविष्य म' एकर सकारात्मक परिणाम सभक समक्ष होयत। इ कहब छैन्ह सदर अनुमंडल पदाधिकारी जहागीर आलम केर।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 28 अप्रैल 2013
हम नारी नहि
मंगलवार, 16 अप्रैल 2013
बाल कविता-परी रानी
चोकलेट खूब पठा दिअ
दू पाँखि, उजरा कपड़ा दऽ
अपने सन हमरो बना दिअ
सपनामे आब एनाइ छोड़ू
सदेह कोनो ठाम देखा दिअ
चान-तरेगण वा निज नगरी
उड़नखटोलापर संगे घुमा दिअ
जादू कए किछु खेल देखा कऽ
मोनक उपवन गमका दिअ
धरतीपर एक बेर आबि कऽ
दुखक सागर सुखा दिअ
अमित मिश्र
*फोटो हमर छात्रा प्रीती झा(ज्ञान भारती पब्लिक स्कूल, दरभंगा ,वर्ग-5)क अछि ।हमरा नीक लागल, आशा अछि अहूँकें नीक लागत ।
रविवार, 14 अप्रैल 2013
गजल
हमरो हृदयमे ज्ञान दिअ
हरि ली सभक अन्हार हम
एहन इजोतक दान दिअ
सुनि दोख हम कखनो अपन
दुख नै हुए ओ कान दिअ
गाबी अहीँकेँ गुण सगर
सुर कन्ठ एहन तान दिअ
बुझि पुत्र ‘मनु’केँ माँ अपन
कनिको हृदयमे स्थान दिअ
(बहरे रजज, मात्रा क्रम - २२१२-२२१२)
जगदानन्द झा ‘मनु’
गुरुवार, 11 अप्रैल 2013
मिथिला में मैथिलि फिल्लमक भूमिका
1.ममता गाबै गीत सन सुरुवात कैल मैथिल फिल्लमक आब अप्पन रफ़्तार पकैर चुकल अछि , ई फिल्लम निकलला के बद मैथिलि फिल्लम पर बरेक जरुर लगी गेल् छल , मुदा २. सस्ता जिनगी महाग सेनुर ई साबित केलक जे नै मिथिला में मैथिलि फ़िल्मक बहुत अभिलाषी छैथि , ई फिल्लम निकलक बाद किछु बिराम जरुर लेलक ,मुदा आब निरंतरण में कत्तार लागल जैत अछि , देखल जाओ ओहि पर एक जानकारी ।
३. आओ पिया हमर नगरी ४. ममता ५ . कखन हरव दुःख मोर ६ . दुलरुवा बाबू ७. सेनुरक लाज ८ . गरीबक बेटी ९ . सोहागिन १ ० . सजना के अगना में सोलहो सिंगर १ १ . मुखिया जी १ २ . सेन्हक बंधन १ ३. पिया भेल परदेशी १ ४ . सेनुरिया १ ५ . सजना अहाँ बिना १ ६ . कमला १ ७ . मिथिला के योधा १ ८ .अफवाह १ ९ . प्रितीया २ ० . हम नै जयाव पिया के गाम २ १ . मरी गेल बेटी दहेजक खातिर २ २ . सब दिन सौस के एक दिन पुतोह के २ ३ कर्म आ भाग्य २ ३ . हमर गाम अप्पन लोक २ ४ . चट मगनी पट बियाह २ ५ खुरलूची ,
आ और किछु निर्माणधीन सेहो अछि , जेनाकी - १. सेनुरक मोल बड अनमोल २ . हीरो तहर दीवाना ३ . रंगवाज छोरा ४ . छुटत नै प्रेमक रंग ५ . अछिंजल ७ . घोघ में चाँद ८ . हमर सोतिन ९ . हरबरी बियाह कानपट्टी सेनुर १ ० . छोटकी कन्या बडकी कन्या १ १ . चैन पुर वाली १ २ . संस्कार १ ३ . हमरो करा द बियाह १ ४ . घटकैती १ ५ सोतिनक बेटी इतियादी
आब अहिं सब कहु मात्र २-३ वर्ष में मैथिलि फिल्लम एंडस्ट्रि कतय पहुँच गेल , किछु एहो जानकारीभेटल हन जे किछु कलाकार ओ हिंदी और भोजपुरी छोरी मैथिलि दिस मुहँ मोराला हान , ई मिथिला लेल गौरव के बात अछि , अहं सब एक नजर अहि प्रोमो पर सेहो ध्यान दी - जय मैथिल जय मिथिला ,
मंगलवार, 9 अप्रैल 2013
गजल
मृत्युक दयासँ किछु पल हँसि कऽ जीबै छै
पैंचा लऽ साँस, दिन सुख दुखसँ काटै छै
छै शेर घरहिंमे बलगर निडर बुधिगर
बाहर निकलि कुकुरकें देख भागै छै
ओझाक फेरमे जनता झड़कि रहलै
ज्ञानक किताब शाइत घून चाटै छै
सासुरक लेल केलक हवण निज इच्छा
तखनो बहुत धियाकें वैह मारै छै
जुनि आँखि आब देखैयौ अहाँ ककरो
नेना सगर भरल बंदूक राखै छै
छै पूछ मात्र ओकर एहि दुनियाँमे
जे जेब काटि बड खैरात बाँटै छै
(मुस्तफइलुन-मफाईलुन-मफाईलुन
2212-1222-1222)
अमित मिश्र
रविवार, 7 अप्रैल 2013
गजल
अम्बरमे जते तरेगण पसरल छै
ओते जनम धरि दुनू प्रेमी रहबै
ने अधलाह करब ककरो जग भरिमे
हमरो संग सब किओ नीके करतै
हँसि हँसि झाँपने कते दर्दक सागर
असगरमे नयनसँ शोणित बनि बहतै
मंगल अमर उधम भगतक जोड़े की
नव इतिहास रचि युवे अमरो बनतै
भाषा प्रीत केर जानै छी केवल
दोसर भाव "अमित" नै विचलित करतै
2221-2122-222
अमित मिश्र
शनिवार, 6 अप्रैल 2013
गजल
घोड़ा जखन कोनो भऽ नाँगड़ जाइ छै
कहि ओकरा मालिक झटसँ दै बाइ छै
माए बनल फसरी तँ बाबू बोझ छथि
नव लोक सभकेँ लेल सभटा पाइ छै
घर सेबने बैसल मरदबा छै किए
चिन्हैत सभ कनियाँक नामसँ आइ छै
कानूनकेँ रखने बुझू ताकपर जे
बाजार भरिमे ओ कहाइत भाइ छै
खाए कए मौसी हजारो मूषरी
बनि बैसलै कोना कऽ बड़की दाइ छै
पोसाकमे नेताक जिनगी भरि रहल
जीतैत मातर देशकेँ ‘मनु’ खाइ छै
(बहरे रजज, मात्रा क्रम २२१२ तीन तीन बेर)
जगदानन्द झा ‘मनु’
गुरुवार, 4 अप्रैल 2013
सब लागल काजमे
सुक्खल झट्टा, कोकनल लकड़ी
झट्टा खा गेल उजरी बकरी
लकड़ीपर दौड़ै छै मकरी
एखन बिएलै बाछी सुनरी
पीबै मोन भरि पियर गदरी
कौआ भागल देख कऽ बदरी
सोझराबै खोंताक सब ओझरी
सुग्गा लऽ राम-नामक मोटरी
भोरे-भेर खोलै छै गठरी
अन्हारक घेंट लगेने फँसरी
सूरज दादा घुमथि सब नगरी
सब लागल काजमे एबरी
हमहूँ उठाएब पोथीक मोटरी
मुदा भूखसँ गुड़गुड़ करै अँतरी
तें पहिने खा लै छी कचरी
अमित मिश्र
सोमवार, 1 अप्रैल 2013
भगवानक लेल आइटम गर्ल
शास्त्री जी जीवन भरि भागवत कथा बाँचैत रहलाह ।आरती, चढ़ाबासँ होइ बाला आमदनीसँ मजामे जिनगी कटैत छलन्हि ।देश-विदेशमे हिनक नाम प्रसिद्ध छलन्हि मुदा किछु दिनसँ भक्तक भीड़ लगातार घटले जा रहल छल ।आब तँ एक साए आदमी पुरनाइ मोशकिल भऽ गेलै ।एहि कारणसँ आमदनी सेहो घटि गेलै ।आयोजककें घटा लागऽ लागलै ।कतबो प्रचार-प्रसार केलाक बादो परिणाम पूर्वबत रहलै ।थाकि-हारि कऽ आयोजक एकटा उपाय सोचलक जे भागवतमे रास, प्रेम आ गोपीक चर्चा तँ छैहे, किएक ने गोपीकें मंचपर उतारल जाए ।अगिला प्रचारमे शास्त्री जीक नामसँ बेसी गोपीक चर्च कएल गेल ।कथाक दिन समयसँ पहिने पण्डाल खचाखच भरि गेलै ।शास्त्री जीकें भक्तक ओर-छोर नै भेटलनि ।मोने-मोन सोचऽ लागलनि जे भगवानोकें अपन कर्म, लीला बतेबाक लेल आ कलयुगमे अपन अस्तित्व बचेबाक लेल आइटम गर्लक सहारा लेबैये टा पड़लै ।
अमित मिश्र


text:
ललित नारायण मिथिला विश्वविद्यालय पूर्व कुलपति आ प्रकाण्ड विद्वान डॉ. लक्ष्मण झाक जन्म हुनक पैतृक, दरभंगा जिलाक रसियारी गाममे 5 सितंबर 1916 के भेल छल. डॉ. झा 1942 मे गाँधी जीक नेतृत्वमे अंग्रेजक विरुद्ध चलाओल गेल "भारत छोड़ो आंदोलन''मे सक्रिय रूपसँ भाग लेने छलाह. मैथिली, संस्कृत, अंग्रेजी आ हिन्दीक प्रकाण्ड विद्वान डॉ. लक्ष्मण झा 'मिथिला आ मगध' विषयपर लंदन विश्वविद्यालयसँ 1949 ईस्वीमे पी.एच.डी.क उपाधि प्राप्त कएलनि. महान मातृभूमि आ मातृभाषा अनुरागी डॉ.झा कैम्ब्रिज आ ऑक्सफोर्डक अध्यापन हेतु प्रस्तावकेँ ठोकरा देलनि आ मिथिला-मैथिलीक विकासक लेल आजीवन कटिवद्ध रहलाह. नेपाल आ भारत, दूनू पार अवस्थित मिथिलाक एककऽ भारतीय गणराज्यक अंतर्गत एकटा फराक मिथिला राज्य बनेबाक परिकल्पना करैत ई सुगौली संधिक विरोधमे सभसँ पहिने ठाढ़ भेलाह. पृथक मिथिला राज्यक लेल चलाओल जा रहल आंदोलनक ई प्रणेता कहल जाइत छथि. बहुआयामी प्रतिभासंपन्न डॉ. झा मिथिला-मैथिली आ मैथिलक गौरव उत्थान लेल सतत प्रयत्नशील रहलाह. ई 1952 ई.मे दरभंगा लोकसभा क्षेत्रसँ सोशलिस्ट पार्टीक टिकट पर चुनाव सेहो लड़ल रहथि. 1977-78मे मिथिला विश्वविद्यालक कुलपतिक रूपमे अपन 10 महिनाक कार्यकाल मे ई मात्र 1 टाका अपन वेतन स्वरूप लेइत छलाह. हिनक जीवनक सादगी आ उच्च विचारक चलतेँ हिनका मिथिलाक गाँधी आ अभिनव अयाची सेहो कहल जाइत अछि. डॉ. झाक अनेक पोथी प्रकाशित अछि जाहिमे अंग्रेजीक Mithila & Magadh (1948), Mithila A Union Republic ( 1951), Mithila A Sovereign Repulic (1954), Mithila will Rise (1955), The Northern Border (1955), The Voters In Mithila (1956), The Teachers in Mithila ( 1956), University For Mithila (1956), मैथिलीमे मिथिला भाषा ( १९५२), मिथिलाक उद्धार (1955), मिथिलाक मुक्ति (1956) तथा हिन्दीमे लंदन के पत्र (1949), किछु प्रमुख पोथी अछि. एकर अलावे विभिन्न भाषामे करीब पचास टा सँ बेसी पाण्डुलीपि एखनहु प्रकाशनक बाट ताकि रहल अछि. ई अपन जीवनकालमे सैकड़ो आलेख लिखलनि जे विभिन्न पत्र-पत्रिकामे छपल. मिथिलाक सारस्वत परंपराक प्रतीक डॉ.लक्ष्मण झाक निधन 2000 ई. आजुके दिन अर्थात 23 जनवरीकेँ हुनक अपन गाम रसियारी मे भऽ गेल. मिथिलाक एहि महान मनीषीक तेरहम पुण्यतिथिपर मिथिमिडिया हुनका मोन पारब अपन कर्तव्य बुझैत अछि आ एहि मिथिला विभूतीक प्रति अपन श्रद्धांजलि अर्पित करैत अछि. — चन्दन कुमार झा
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
राष्ट्रीय समाचार
नहि रहलाह केंद्रीय मंत्री रामविलास पासवान, 74 सालक उम्र मे दिल्ली...
दिल्ली, मिथिला मिरर : प्रखर समाजवादी नेता आ लोक जनशक्ति पार्टिक संस्थापक रामविलास पासवान वृहस्पतिदिन दिल्लीक एकटा निजी अस्पताल मे अंतिम सांस लेलनि। रामविलास...
मिथिला समाचार
नहि रहलाह केंद्रीय मंत्री रामविलास पासवान, 74 सालक उम्र मे दिल्ली...
दिल्ली, मिथिला मिरर : प्रखर समाजवादी नेता आ लोक जनशक्ति पार्टिक संस्थापक रामविलास पासवान वृहस्पतिदिन दिल्लीक एकटा निजी अस्पताल मे अंतिम सांस लेलनि। रामविलास...
जदयू जारी कएलक सभ 115 उम्मीदवारक सूची, देखू पूरा लिस्ट-
पटना, मिथिला मिरर : बिहार मे वृहस्पतिदिन पहिल चरणक चुनाव केँ नामांकनक अंतिम दिन अछि। हरेक राजनीतिक दल अपन अपन उम्मीदवारक नामक घोषणा क’...
वीडियो
मनोरंजन
सलमान खान संग सिल्वर स्क्रीन पर धमाल करती मिथिलाक बेटी
बेगूसराय, मिथिला मिरर : मिथिलामे लगभग हरेक विधामे नव-नव प्रतिभा सभ उभरैत रहैत छथि। मिथिला सतत प्रतिभाकेँ धनिक रहल अछि। एकटा समय छल जखन...
खेल
नवीनतम समाचार
बिहार मे नीतीश कुमार’क शराबबंदीक संग सीएसडी
पटना, मिथिला मिरर: बिहार मे लागू शराबबंदी कानून पर मुख्यमंत्री नीतीश कुमार के बड़ पैघ सफलता हाथ लगलनि अछि। बताओल जा रहल अछि जे, भारतीय सेनाक अधिकारी शराबबंदी कानूनक...
कला-संस्कृति
सफल रहल चारिम मिथिलाक्षर साक्षरता सम्मान समारोह
दिल्ली, मिथिला मिरर : 19 अगस्त 2018, मिथिलाक्षर जागरूकता हेतु समर्पित संस्था मैथिली पुनर्जागरण प्रकाश द्वारा आयोजित चारिम मिथिलाक्षर साक्षरता सम्मान (दीक्षान्त) समारोह दीनदयाल...
सिक्की कलाकेँ माध्यमसँ महिला सभ बनतीह स्वावलंबी
मधुबनी, मिथिला मिरर : मधुबनी जिलाक झंझारपुर प्रखंडक चौरामहरैल गाममे सिक्की मौनी कलाकेँ प्रशिक्षण केन्द्र आ प्रथम प्रशिक्षण सत्रक उद्घाटन सांसद बीरेन्द्र कुमार चौधरी...
समसामयिक विषयकेँ मिथिला पेंटिंगमे उतारैतः रूची झा
मधुबनी,मिथिला मिरर-सुजीत कुमार झाः मिथिला पेंटिंग पहिचान आब विश्व स्तरक भऽ चुकल अछि आ एकर वैश्विक बजार कतेक नम्हर भए गेल छै ओहो कहवाक...
मिथिला पेंटिंगसँ सजल बिहार संपर्क क्रांति ट्रेन दरभंगासँ दिल्लीक लेल रवाना
दरभंगा-मिथिला मिरर: 23 अगस्त वृहस्पतिदिन दरभंगासँ नई दिल्ली जायबला गाड़ी नंबर 12565 बिहार संपर्क क्रांति सुपरफास्ट मिथिला पेंटिंगसँ सुसज्जित भ' दिल्लीक लेल प्रस्थान केलक।...
कोजागरा पर सगरो छिड़आयत हँसी
दरभंगा,मिथिला मिरर-अमलेंदु शेखर पाठक: आसिन मासक पूनिम केर चान अपन मुस्की सगरो बाँटत। धरतीक कण-कणकेँ अपन इजोरियासँ स्नान करा जुड़ा देत। ओ अपन अमृत कलश...


text:
हमरा सभक लेल ई गौरवक गप अछि जे मैथिली साहित्यक स्थान भारतीय भाषा मध्य महत्वपूर्ण अछि. मैथिली भाषाक स्वतंत्र अस्तित्व अछि. एकर व्याकरणक विशिष्ट पहचान अछि. एकर अपन लिपि अछि. एकर साहित्य
समृद्ध अछि.
मैथिली साहित्यक परिदृश्य पर दृष्टिपात करैत मिथिलाक सेनानी ओ विद्वान डॉ जयकान्त मिश्र'क कथन छनि जे– मैथिली एक स्वतंत्र समृद्धशाली भाषा-साहित्य थीक. एहिमे सुदीर्घ, अविच्छिन्न आ क्रमबद्ध साहित्य-लेखनक परम्परा रहलैक अछि. मैथिली जीवन्त भाषा-साहित्य थीक. निरन्तर साहित्य-लेखन चलि रहल छैक. मैथिलीक अपन लिपि आ व्याकरण छैक. शब्द आ लोकोक्ति छैक. विपुल लोकसाहित्यक भंडार छैक."
बहुत रास मैथिली सेनानी आ साहित्यकार निरंतर त्याग करैत रहला, निरंतर सृजन करैत रहला तखन जा क' मैथिलीक एहन गौरवशाली परिदृश्य बनल.
कविता, कथा, उपन्यास, नाटक, आलोचना, अनुवाद सहित साहित्यक सभ विधामे भरपूर साहित्य सृजन कएल गेल.
चौदहम शताब्दी सं मैथिली साहित्य समृद्ध होबय लागल. एहि कालमे ज्योतिरीश्वर ठाकुर ऐतिहासिक 'वर्ण रत्नाकर' ग्रंथक रचना कएलनि. ओकर बाद विद्यापतिक साहित्य साधना सर्वविदित अछि. अनेक पत्र-पत्रिका बहराएल.
सर्वप्रथम मिथिलेत्तर क्षेत्र जयपुर सं 'मैथिल हित साधन (1905)' पत्रिका बहराएल. पत्र-पत्रिका जगतमे 'मिथिला मिहिर (1907)क' योगदान उल्लेखनीय रहल.
अपन माटी आ भाषाक प्रति समर्पण-भावक कारण रांची, धनबाद, जमशेदपुर, आगरा, वाराणसी, इलाहाबाद, अजमेर, जयपुर, राउरकेला, मुंबई सहित देशक अनेक महानगरमे मैथिल प्रवासी सभ अदम्य जीवटताक परिचय दैत अनेक दिक्कत के बादो मैथिली साहित्यिक पत्रिका बाहर करैत रहला.
हं, ई अवश्य छल जे कोनो, पत्रिका, एक साल, कोनो दू साल बहराइत छल, मुदा फेर किछुए दिनक बाद नव पत्रिका शुरू भ' जाइत छल.
मैथिलीक विकास लेल किछु प्रमुख संस्था ऐतिहासिक काज कएलक. जाहिमे अखिल भारतीय मैथिल महासभा, मैथिली साहित्य परिषद्, मैथिली साहित्य समिति आ चेतना समितिक भूमिका उल्लेखनीय रहल.
ई प्रश्न सहज उपस्थित कएल जा सकैत अछि जे बहुत रास मैथिली साहित्यिक संस्था अछि तखन फेर एकटा नव संस्था किएक? एकर की विचारधारा रहत? एकर कार्यपद्धति की होएत? मैथिली आंदोलनक प्रवाहमे ई एकटा अवरोध सेहो मानल जाएत अछि, जे एक के बाद एक नव संगठन बनैत अछि आ किछुए दिन बाद निष्क्रिय भ' जाएत अछि.
दिल्लीमे लाखो प्रवासी मैथिल छथि. ई खुशीक बात जे एहि ठाम अनेको स्थान पर भव्य तरीका सं 'विद्यापति पर्व' आयोजित भ' रहल अछि. मैथिल रंगमंचक स्थिति प्रभावी अछि. मुदा, सक्रिय साहित्यिक संस्थाक अभाव.
कोनो समाज साहित्य द्वारा संस्कारित आ जाग्रत होइत अछि. वैश्वीकरण आ बाजारवादक जमानामे साहित्य मनुखताके जीवित रखैत अछि. साहित्यसं अन्यायक प्रतिरोध होइत अछि त' सकारात्मक परिवर्तनो साकार होएत अछि.
मैथिली प्राचीन आ साहित्यिक भाषा अछि. एकर संरक्षण आ संवर्धन एवं मैथिलक बीच सामूहिक चेतना जाग्रत करय लेल एकटा नव संस्था 'मैथिली साहित्य महासभा, दिल्ली'क गठन प्रस्तावित अछि. ई संस्था दलगत राजनीति आ जाति-मजहबक भेदसं मुक्त भ' काज करत आ मैथिलीकें प्रोन्नतिशील बनाएत.
मैथिली साहित्य महासभाकें निम्न गतिविधि रहत -
-मैथिलक मध्य साहित्यिक अभिरूचि उत्पन्न केनाय.
-मिथिलाक्षर लिपि केर विकास.
-काव्य गोष्ठीक आयोजन.
-मैथिली पोथीक प्रकाशन.
-मैथिली पोथी क्रय-विक्रय केंद्र.
-मैथिली पुस्तकालय आ वाचनालयक स्थापना.
-मैथिली साहित्य उत्सवक आयोजन.
-मैथिली साहित्यकारक आर्थिक सुरक्षा लेल कोष समितिक गठन.
-विद्यापति स्मृति व्याख्यानमाला केर आयोजन.
-डॉ. जयकान्त मिश्र एवं भोलालाल दास स्मृति पुरस्कार.
आगामी 21 फरवरी 2015 (शनि दिन) डिप्टी स्पीकर हॉल, कंस्टीट्यूशन क्लब, नई दिल्लीमे प्रात: 11 बजेसं दुपहर के 2 बजे धरि 'मैथिली साहित्य महासभा, दिल्ली' केर 'स्थापना समारोह' आयोजित होबय बला अछि.
एहि कार्यक्रम मे अतिथि के नाते श्री रवींद्रनाथ ठाकुर, श्री गंगेश गुंजन, डॉ. उदयनारायण सिंह 'नचिकेता', श्रीमती शेफालिका वर्मा, पद्मश्री श्रीमती उषाकिरण खान, डॉ. महेंद्र नारायण राम, श्री बुद्धिनाथ मिश्र, डॉ. देवशंकर नवीन प्रभृति वरिष्ठ मैथिल साहित्यकारगणक मार्गदर्शन संबोधन होएत.
अहि साहित्यरूपी यज्ञ मे अपनेक उपस्थिति प्रार्थनीय अछि. कृपा कऽ अपने सब अधिकाधिक संख्या मे उपस्थित भऽ अहि यज्ञ मे अपन उपस्थित स्वरूप आहुति दऽ अपन मातृभाषा मैथिली कें प्रोन्नतिशील बनेवा मे अपन बहुमुल्य योगदान दी.
-संजीव सिन्हा


text:
मिथिला संस्कृतिक परिषद, कोलकाताक स्तम्भ किशोरीकान्त मिश्र (01 फरबरी 1939 - 29 जुलाइ 2019) जीक स्मृति मे श्रद्धांजलि सभाक बागबाजार रीडिंग लाइब्रेरीक प्रेक्षागृह मे 25 अगस्त 2019 कें सांझ 5 बजे सँ आयोजित भेल. एहि मे उपस्थित जन किशोरी बाबूक चित्र पर पुष्पंजलि अर्पित क' अपन कृतज्ञता जनओलनि. एकरा बाद विभिन्न वक्ता लोकनि हुनकर व्यक्तित्व ओ कृतित्वक स्मरण करैत किशोरी बाबू कें मैथिली आन्दोलनी, कुशल संगठनकर्ता, दूरदर्शी, भाषानुरागी, भाषा ओ साहित्यक मर्मज्ञ, अभिभावक आदिक रूप मे उल्लेख केलनि.
वक्ता लोकिन मे प्रमुख छलाह कृष्णचन्द्र झा रसिक, भोगेन्द्र झा, प्रो. शंकर झा, नवीन चौधरी, रूपेश त्योंथ, राजीव रंजन मिश्र, आमोद झा, बिनय भूषण, नबोनारायण मिश्र, गंगा झा, आशुतोष पांडेय, प्रभुलाल मंडल, भवनाथ झा, मनोज कुमार झा, शिवचन्द्र झा, प्रेम नारायण झा, सुरेन्द्र ठाकुर, सुधा झा, संजय ठाकुर, दयाशंकर मिश्र, प्रेमचन्द्र झा, पवन कुमार मिश्र आदि. संचालन मिथिलेश कुमार झा केलनि.
मिथिला सांस्कृतिक परिषदक वरिष्ठ एवं वयोवृद्ध सदस्य भखराइन (मधेपुर) निवासी ओ कोलकाता प्रवासी भोगेन्द्र झाक मृत्यु अपन पैतृक भखराइन मे 18 अगस्त 2019 कें भ' गेलनि. सभाक अन्त मे दुइ मिनटक मौन धारण क' किशोरीकान्त मिश्र जी तथा भोगेन्द्र झा जी दुनू पुण्यात्माक शान्ति ओ सद्गति तथा शोकाकुल दुनू परिवारक धैर्य धारणक सम्बलक हेतु कामना कएल गेल.
एहि अवसर पर विमलकांत मिश्र, कृष्णनाथ राय, ललन जी, दिनेश मिश्र, छोटे, महेश मिश्र, शुभम मिश्र, गुड़िया मिश्र, मनोज झा, अमल किशोर जी, किशोरी बाबूक पारिवारिक व्यक्ति लोकनि सहित प्राय: पचास गोटे उपस्थित छलाह.
कहैत चली, गोपीपट्टी ढढिया (कमतौल, दड़िभंगा) निवासी आ कोलकाता प्रवासी किशोरीकान्त मिश्र मिथिला ओ मैथिलीक सेवा हेतुएं सुप्रसिद्ध छथि. कोलकाताक मिथिला सांस्कृतिक परिषद्क माध्यमे मैथिली भाषा, साहित्य ओ मिथिलाक सांस्कृतिक विकासक निमित्त ई सदैव सचेष्ट रहैत एलाह. भाषा-साहित्य कें बढेबा हेतु पोथी-प्रकाशन हो वा माटि पर आन्दोलन सदति तत्पर रहैत छलाह.
हिनक जाएब जहिना मिथिला समाज कें क्षति पहुंचओलक अछि तहिना हिनक जीवन संघर्ष आ काजराज जानि युवा पीढ़ी कर्मठता ओ समर्पणक प्रेरणा हासिल क' सकैत अछि. एतय किछु वर्ष पूर्व लेल हिनक साक्षात्कार पढ़ल जा सकैछ जाहि सं एकरत्ती किछु इजोत भेटि सकैत अछि-
इहो पढू: मैथिली कें बचेबाक हेतु संघर्ष करय पड़त: किशोरीबाबू
- - - - - - - -
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)
- - - - - - - -
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)


text:
सचिव - नाम विस्मृति भऽ रहल अछि) पर देल गेल छल। ओहि बैसार मे प्रवीण नारायण चौधरी (नेपाल ) आ करुणा झा (दहेज़ मुक्त मिथिला अध्यक्षा नेपाल ) जी सेहो भाग लेने रहैती । बैसारक पूर्ण विवरण आ निर्णय एहि सँ पूर्व सेहो देल गेल अछि जे आइयो दहेज मुक्त मिथिलाक पुरान पोस्ट मे मौजूद अछि। माननीय विधायक फय्याज भाइ (बिस्फी विधानसभा), मधुबनी ड्योढिक बाबु कुलधारी सिंह, रहिका सँ बाबा निलाम्बर मिश्र, सौराठ सँ प्रो. सर्वेश्वर मिश्र सहित अनेको गणमान्य बुद्धिजीवी, ज्येष्ठ नागरिक, समाजसेवी आदि केर बीच भेल समस्त निर्णय छल जे हम सब स्वयंसेवा सँ एहि मन्दिरक जीर्णोद्धार करब। ताहि समय श्री निलाम्बर मिश्र तात्कालीन विधान परिषद् सभापति
ताराकान्त बाबु केर स्थानीय प्रतिनिधिक रूप मे तारा बाबु संग लगे हाथ बात करैत ओहि मिटींग सँ दुइ महत्त्वपूर्ण निर्णय करौने छलाह। एक, सौराठ मे 'मिथिला चित्रकला शिक्षण संस्थान' खुलेबाक आर माधवेश्वरनाथ महादेव मन्दिर केर जीर्णोद्धार लेल कला-तथा-संस्कृति मंत्रालय, बिहार सँ कार्य करेबाक पुष्टि, दुनू कार्य लेल बिहार सरकारक टोली सेहो आबि आवश्यक छानबीन करैत वचन दय चलि गेल। संस्थान आ मन्दिर दुनू कार्य हाल धरि बिहार सरकार पूरा नहि कय सकल अछि। आ एहि चक्कर मे हमरा लोकनि स्वयंसेवा सँ सेहो किछु नहि कय सकलहुँ अछि। आब ७ जुन सौराठ सभागाछी मे दहेज मुक्त मिथिलाक स्मारिका विमोचन कार्यक्रम मे पुन: एहि समस्त विषय पर वार्ता करैत आगामी योजना बनायब।


text:
राष्ट्रके सबसँ पुरान नगरपालिकाके रुपमे रहल राजविराज नगरपालिका विकास निर्माण लगायत सब पक्षमे पछाडी परैत जाऽरहल कहैत नगरबासीद्वारा चिन्ता व्यक्त केलक अछि । सञ्चार यात्रा नेपालद्वारा मंगलदिन राजविराजमे आयोजित सार्वजनिक सुनुवाई कार्यक्रममे बोलैत नगरबासीसभ ऐहेन चिन्ता व्यक्त केलक अछि ।
नगरपालिका सभाहलमे आयोजित कएल गेल सुनुवाई कार्यक्रममे बोलैबाला अधिकांश वक्तासभ २०१६ सालमे नगरपालिका घोष्णा भेल राजविराज नगरपालिका विकासके गतिमे पाछा परल कारण उल्टा गतिमे चलिरहल आरोप समेत लगौलक । “और नगरपालिका स्तर बृद्धि करैत अगाडी जाईके क्रममे अछि” सञ्चारकर्मी हेम शंकर सिंह कहलैन “मुदा राजविराज नगरपालिका गाविस उन्मुख भऽरहल अछि ।”
राष्ट्रके सबसँ पुरान मध्येके एक आ भारतके प्रशिद्ध शहर जयपुरके नक्सामे आधारित नगरपालिका सरसफाईके क्षेत्रमे समेत सुधार होएल नहि सकलक सिंहके आरोप अछि । हरेक बर्ष किछ न किछ कार्यक्रमके आयोजना करि नगरके विकासमे सक्रिय रहैके प्रतिबद्धता करैबाला मुदा कार्यान्वयन नहि करब प्रक्रियासँ राजविराज नगरपालिका पाछा परैत आविरहल वक्तासभ बतौलक । नगरपालिका पाता परैमे कर्मचारी मात्रके दोस नहि भऽ समग्र नगरबासीके समेत कमजोरी रहल कहैत कार्यालयके काममे नगरबासीद्वारा समेत सहयोग कर परलमे ओसभ जोड देनेछल । नगरपालिकाके स्विपर ७ बजे फोहर संकलनके लेल आबैत अछि, मुदा ९ बजे नगरके सडकमे फोहर फेकैत अछि” स्थानीय शुभचन्द्र झा कहलैन –“अहिमे कर्मचारीमे मात्र दोस दऽ के होएत ?”
कार्यक्रमके अतिथी तथा मैथिल महासंघके अध्यक्ष विष्णु मण्डल कहलैन कर्मचारीसभके रकम प्रतिके आशक्तिके कारण विकास निर्माण प्रक्रिया पाछा परल आरोप लगौलक । “ढल निकासमे भ्रष्टाचार केलक हमर संग प्रमाण अछि ? मण्डल दाबी करैत कहलेन –“अहिमे सुधार नहि आएला धरि नगरके विकास केनाके सम्भव होएत ?” कार्यालय अपनासँ नहि होएबाला काम नगरबासीके सहयोग माग करपरल मण्डल बतौलक ।
कार्यक्रमके अन्तमे बोलैत प्रमुख अतिथी तथा कार्यकारी अधिकृत देवराज चौलागा कहलैन १६ सालसँ जम्मा भेल समस्या एके बेर समाधान करैल असम्भव भेलो पर हम योजना बनाके प्रयास रत रहल बतौलक । कार्यालय भतर आ कार्यालय बाहार भी काममे विभिन्न व्यवधान रहल स्वीकारैत ओ ओहि कारण मुलुकके ५८ टा नगरपालिका मध्ये राजविराज नगरपालिका सबसँ पाछा परल दावी समेत केलक अछि । और नगरपालिकामे कार्यकारी प्रमुख बनि जाईके लेल सोर्स लगाबैत अछि, राजविराज नगरपालिकामे सुधारके काम करैके बातावरण नहि बनल प्रति संकेत करैत चौलागाइ कहलैन “मुदा अत नहि आबैके लेल सोर्स फोर्स लगाबैत अछि । त केनाके होएत विकास ? हुनकर प्रश्न छल ।
सञ्चार यात्रा नेपालके अध्यक्ष करुणा झाके अध्यक्षतामे आयोजित सार्वजनिक सुनुवाईमे विष्णु मण्डल, पत्रकारसभ ब्यासशंकर उपाध्याय, अम्बिका दाहाल, विनयलाल कर्ण, श्रवण देव, शुभचन्द्र झा, सुधा देव, गैसस महासंघके अध्यक्ष श्यामकान्त चौधरी, पार्थो सरकार, साधना झा, नागरिक समाजके थानसिंह भन्साली, पार्वती राउत लगायतके व्यक्ति समेत बोल्ने छल ।
करुणा झा
राजविराज (नेपाल)


text: अंतर्राष्ट्रीय मैथिली सम्मेलन एहि बेर 22-23 दिसम्बर के चेन्नई मे होएत. दु दिन केर एहि सम्मेलन मे 31 लोक के मिथिला रत्न सम्मान सं सम्मानित सेहो कएल जाएत. सम्मानित कएल जाए वाला लोक मे हिंदी के समालोचक मैनेजर पांडेय जी सेहो शामिल छथिन्ह. देवकीनंदन खत्री जीके ई सम्मान मरणोपरांत देल जाएत. दोसर लोक मे डॉ प्रभाकर पाठक... गीतकार चन्द्रमणि... सियाराम झा सरस... विलट पासवान विहंगम... डॉ सुरेश्वर झा आओर लक्ष्मीनाथ झा शामिल छथिन्ह. सम्मेलन के उद्घाटन नेपाल के राष्ट्रपति डॉ. राम वरण यादव करताह. जखन कि नेपालक मंत्री रामचंद्र झा सम्मेलन मे मुख्य अतिथि रहताह. एहि बातक जानकारी अंतर्राष्ट्रीय मैथिली सम्मेलन के महामंत्री डॉ बैजनाथ चौधरी बैजूजी दरभंगा मे देलखिन्ह. बैजूजी इहो कहलथिन्ह जे सम्मेलन मे तमिलनाडु केर मुख्यमंत्री करुणानिधि सेहो अएताह.


text:
दहेजक कारण युवती प्रताडित
दिनेश शर्मा
राजविराज, सप्तरी (नेपाल)
माग अनुसारके दहेज निह लाबैके कारणसँ एक युवती अपने सासु, ससुर आ पतिके यातनासँ पीडित भेल अछि । महिला हिंसा न्यूनिकरणके लेल सब नागरिकमे सचेतना अभिबृद्धि करैके लेल विभिनन संघ संस्था क्रियाशील रहल बखत भेल अखनका घटनासँ समाज कोन दिशा तर्फ जा रहल अछि स्पष्ट संकत करैत अछि ।
सदरमुकाम राजविराज २ रहनिहार २६ बरिसके राखी झा दहेजके कारण सासु, ससुर आ पतिके यातना नहि सह सक्लाबाद बाध्य भऽ बुधदिन पत्रकार सम्मेलनके आयोजना करि घटना सार्वजनिक करैत न्यायके लेल पहल कैर दैके लेल आग्रह केलक अछि ।
सप्तरीके बरही विरपुर लैहजार भेल राखीके डेढ बर्ष पहिनहि राजविराज २ निवासी राधाकान्त झाके बेटा प्रविण संगे हिन्दु रिती रिवाज अनुसार बिआह सम्पन्न भेल छल । बिआहमे कनिया पक्षके क्षमता अनुसारके दजहे देने छल । “आर्थिक अवस्था कम्जोर भेलोपर क्षमतासँ भेल धरि बाबु दहेज देने छल ।”
बुधदिन आयोजना कएल गेल पत्रकार सम्मेलनमे राखी कहलैन –“ओसभ दहेजमे बेसी अपेक्षा राखैके कारण दुःख तक्लीप दै छल आ नहि मानलाबाद शारीरिक आ मानसिक यातना दैके साथ मारिपीट करै छल ओ कानैत सुनौलक । पति बैदेशीकर रोजगारीके शिलशिलामे विदेशमे रहलोपर घर आएल समयमे दाइजोके कारण दुःख तक्लीप दैत आविरहल पीडितके कथन अछि ।
विदेशसँ कहियोकाल आएल पति माया ममताके बादसँ बेसी दारु पि के “दहेज नहि आन्लौं” कहैत कुटपिट केलक आ प्रतिकार करैके खोजलाके कारण गुण्डा लगाके जान माकरैके धम्की दैत आविरहल ओ सुनौलक । अहि बेर टोलके किछ साथीसभ मार्फत हमर उपर आक्रमण करौलक आ बचाबैके लेल खेजलापर पडोसी नागेन्द्र झा, घनश्याम झा, ललित झा, परन्धर झा, दिवाकर झा लगायतके समेत मरनासन्न करि कुटपिट कैर घायल बनौलक बतौलक अछि ।
पत्रकार सम्मेलने उपस्थित घायल नागेन्द्र झा राखीके सौस, ससुर आ पतिके निर्देशनमे टोलके सल्लाउद्दीन, प्रवेज, रजिद, सजाद आ अकबर मिया लगायतके समूह राखी उपर अचानक आक्रमण केलक आ बचाबैके लेल गेलापर हमरा सहितके घायल बनौलक बतौलक ।
हुनकर माथपर अखन ८ टा टाका लागल अछि । आक्रमणकारी टोलके अखिलेश झाके को२प ५२६८ तथा बसन्त झाके स२प ७७५४ नम्बरके मोटरसाईकल समेत तोडफोड केलक ओ बतौलक । घटना बाद प्रहरी प्रशासनद्वारा सामाजिक सद्भाव भंग होएत कहैत पीडकके पक्राउ नहि केलक पीडितके आरोप अछि । घटनामे संलग्न विरुद्ध प्रहरीके जानकारी देलोपर कार्वाही नहि केलक ओसभ बतौलक । पत्रकार सम्मेलनमे उपस्थित गामबासीसभ दाइजोके कारण राखीके यातना दैबाला सौस, सासुर आ पति तथा आक्रमणमे संलग्नसभके २४ घण्टा भितर पकैरके कार्वाही नहि केलापर आन्दोलन करैके घोषणा केलक अछि ।
अहिके बारेमे सप्तरीके निमित्त प्रहरी प्रमुख डिएसपी श्यामसिंह चौधरी कहलैन कुटपिटमे संलगन रहैबाला विरुद्ध मुद्दा दर्ता कएल गेल कहैत ओ सभ जिल्ला बाहार फरार रहल आ ओसभके कोजी काम भरहल जनौलक अछि ।
अहि बीच बुधदिन दहेजमुक्त मिथिलाके नेपालक अध्यक्ष करुणा झा अहि घटनाके घोर निन्दा आ भत्र्सना करैत दोषी उपर कार्वाही क २४ घण्टा के भितर कानूनी दायरामे लाबैके प्रेस विज्ञप्ती मार्फत माग केने अछि ।


text:
केदार प्रसाद गामक एकटा कुशल कुम्हार । माटिक बासन जेना
घैल,
ढाकन, मटकुरी बना अपन जीवन यापन
करै छलाह । माटिक बासन बनेनाइ मात्र हुनक आजीवकाक साधन नहि भs
कs हुनका लेल एकटा
सुन्नर कारीगरी छल । अपन काज करैकाल ओ ऐना तनमय भs
जाइ छलाह जेना एकटा भक्त अपन अराध्य देवताक ध्यानमे अपन
तन-मनक सुधि बिसैर जाइत छैक । ओ अपन स्वं साधनासँ धिरे-धिरे छठि मैयाक
सुन्नर व आकर्षित हाथी सेहो बनबए लगला । हुनकर बनाएल माटिक बासन आ छठिक
हाथीक बड्ड प्रशंसा होइत छल ।
धिरे-धिरे गामक परिवेश बदलए लागल । माटिक बासनक जगह स्टील आ आन-आन धातु
लेबए लागल । केदार प्रसादजीक आमदनी कम होबए लगलन्हि मुदा ओ अपन काजक प्रति
निष्ठा
आ समर्पणकेँ दुवारे कुम्हारक काज नहि छोरि पएला ।
हुनक सुन्नर सुशिल बेटा बिभू नेन्नेसँ अपन पुस्तैनी काजमे माँजल । ई कहैमे
कोनो संकोच नहि जे ओ अपन बाबूओ सँ बीसे । केदार प्रसादजी एहि गपकेँ नीकसँ
बुझैत
अपन होनहार पुतकेँ गुणसँ मोने-मोन खुस छलाह आ चिंतीत सेहो । चिंतीत एहि
दुवारे की कुम्हारक काजक कि बर्तमान छैक आ कि भबिष्य हेतै से हुनका बुझल
मुदा बिभूक हस्तकौशल देखि ओकरा एहि काजसँ बाहर केनाइ उचित नहि बुझलाह ।
बिभू सेहो इस्कूल पढ़ाइक संगे-संग अपन बाबूक सभटा गुणकेँ
अंगीकार
केने गेल ।
अपन
बाबूक
छठिक हाथीसँ आगू बढ़ि ओ मूर्तिकलामे अपन हस्तकौशलक उपयोग करै लागल । ओकर
बनाएल मूर्तिक चर्चा गाम
भरिमे
होबए लगलै । जतए ओकर बाबूक बनाएल छठिक हाथीकेँ एगारह टाका भेटन्हि ओतए ओकर
बनाएल छोट-छोट कनियाँ- पुतड़ा सभकेँ सय-सबासय टाका भेटअ लगलै । बिभू अपन
बाबूक देख-रेखमे मूर्तिकलामे दिनो- दिन आगू बढ़ए लागल । आब ओकर बनाएल माए
सरोस्वती,
कृष्णास्टमी, विश्वकर्मा पूजाक
मूर्तिक माँग चारूकातक बीस गाम तक होबए लगलै मुदा बिभूक बाबू तैयो ओकर
बनाएल मूर्तिमे कोनो ने कोनो दोख निकालि आ ओकरा अओर बेसी नीक मूर्ति बनाबैक
प्रेरणा देथिन । बिभू सेहो हुनक गपकेँ मन्त्र मानि आगू आरो नीक मूर्ति
बनाबएमे लागि जे ।
बिभू दसम वर्गकेँ बाद इस्कूली पढ़ाइ छोड़ि पूर्णतः मूर्तिकलामे अपनाकेँ
समर्पित कए लेलक । अठारहम बरखक पूर्ण बुझनूक भs
गेल आब ओकरा नीक बेजएकेँ ज्ञान भs
गेलै । ओकर मूर्तिक प्रशंषा आब गाम नहि, जिला नहि
राज स्तरपर होबै लगलै । आब तँ
ओकर बनाएल एक-एकटा मूर्तिकेँ दू-दू तिन-तिन हजार टाका भेटए लगलै । मुदा ओकर
बाबू एखनो ओकर मूर्तिमे कोनो ने कोनो दोख निकाइल ओकरा आर सुन्नर मूर्ति
बनाबैक निर्देश देथिन । पहिले बिभू हुनक गपकेँ मन्त्र मानि कमी दूर करैक
चेष्टामे लागि
जाइ
छल मुदा आब हुनक गपसँ ओकर मोन कतौ-ने कतौ आहत होइत छलै । मुदा बिरोध करैक
सहाश नहि तेँ मोनकेँ मारि हुनक बताएल निर्देशमे लागि जाइ छल
।
जेना-तेना काज आगू बढ़ैत रहल आ ओकर बनाएल गेल मूर्तिक चर्चा आब राजक सीमासँ
निकैल बाहर दस्तक देबए लगलै । राजसरकारकेँ गृहमंत्रालयसँ बिभूकेँ पत्र एलै
जाहिमे ओकर बनाएल गेल मुर्तिकेँ अखिल भारतीय मूर्ति प्रदर्शनीमे राखक
व्यवस्था कएल गेल रहैक । सभटा खर्चा राजसरकारक आ विजेताकेँ देशक
सर्वश्रेष्ट मूर्तिकारक सम्मानकेँ संगे-संग एक लाख टाकाक नगद इनाम सेहो ।
ई पत्र पाबि बिभूकेँ बड्ड प्रसंता भेलै । सभसँ पहिले
दौरल-दौरल अपन बाबूकेँ एहि गपक सुचना देलक । केदार प्रसादजी सेहो बड्ड
प्रसन्य भेलाह हुनकर जीवन भरिकेँ मेहनत रंग लाइब रहल छल । बिभू राति-राति
भरि जागि-जागि कए अपन मार्गदर्शक गुरु बाबू संगे लागि गेल ।
एकसँ एक नीक-नीक मूर्ति बनेलक मुदा केदार प्रसादजी सभ मूर्तिमे कोनो ने
कोनो कमी निकाइले देथिन । केदार प्रसादजीक बताएल कमीकेँ दूर करैकेँ बदला
बिभूक मोनमे आब नकारात्मक प्रवृति घर करए लगले । हुनक बताएल कमीपर आब ओ
सबाल-जबाब करए लागल । काइल्ह प्रतियोगता लेल मूर्ति भेजैक अंतिम दिन आ आइ
बिभू अपन बनाएल मूर्ति सभमे सँ एकटा सभसँ नीक मूर्तिकेँ अंतिम रूप देबएमे
लागि गेल । केदार प्रसादजी बारीकीसँ ओहि मूर्तिकेँ निरीक्षण करैत,
बिभूक दिमागमे हलचल चलि रहल छल - "हाँ
आब तँ ई कोनो ने कोनो गल्ती बतेबे करता ।"
ततबामे केदार प्रसादजी अपन चुप्पीकेँ तोरैत बजलाह -"सुन्नर
! आइ तक बनाएल गेल मूर्ति सभमे सर्बश्रेस्थ ।" कनीक
काल चुप रहला बाद फेर -" मुदा
।"
मुदा की आब
तँ
बिभूक
मोन बिफैर गेलै -
"अबस्य कोनो ने कोनो कमी गनेता ।"
केदार प्रसादजी अपन गपकेँ आगू बढ़ाबैत -"
ई जँ एना रहितेए तँ आरो
बेसी नीक,
आ ई रंग जँ फलाँ फलाँ रहथि तँ जबरदस्त
होइते ।"
नैन्हेटासँ जिनक गपकेँ मन्त्र मानि पूरा करैमे जि-जानसँ लागि जाइ छल आइ
हुनक गपकेँ नहि पचा पएलक । बिफैर कए बाजि उठल -"रहै
दियौ ! अहाँकेँ तँ
एनाहिते दोख निकालए अबैए,
अपन बनेएल ढाकन बसनी तँ
कियो एको टाकामे नहि किनैए आ हम केतबो नीक मूर्ति बना लि कोनो ने कोनो दोख
अबश्य निकाइल देब ।"
बिभूक गप सूनिते मातर केदार प्रसादजीक शांत मुद्रा भंग भए सोचनीए भs
गेलनि । एकटा नमहर साँस लैत बिभूक पीठ ठोकैत बजलाह -"बस
बेटा बस ! जहिया व्यक्तिकेँ अपन पूर्णताकेँ आभाष भs
जाइ छैक ओकर बाद ओकर जीवनक विकास ओतहिए रुकि जाइ छैक । पूर्णताकेँ आभास
दिमागक आगू बढ़ैक चेतनामे लकबा लगादै छैक ।"
किछु छन चुप्प,दुनू
गोटे शांत । बिभूक आँखिसँ नोर टघरैत जे आइ ई की कए लेलहुँ,
ओकरा अपन गल्तीक ज्ञान भs गेलै ।
केदार प्रसादजी आगू - "हमर सपना छल जे हमर बेटा
राजक आ देशक नहि वरण दुनियाँक सर्वश्रेष्ट मूर्तिकार बनत.....मुदा
नहि । कोनो गप नहि हमराकेँ जनै छल
? कियो नहि । हमर बेटाकेँ पूरा राज जनैत अछि एकटा नीक
मूर्तिकारकेँ रूपमे । हमरा लेल बड्ड पैघ गप अछि । मुदा हमर सपना ------- आब
नहि पूरा होएत । ई कहि ओ ओहि कक्षसँ बाहर भs गेला ।


text:
नुवाकोट जिला
नुवाकोट जिला नेपालक मानचित्रमे मध्यमाञ्चल विकास क्षेत्रक बागमती अञ्चल अर्न्तगत राजधानी काठमाडौंंसँ उत्तर-पश्चिम दिशामे अवस्थित एक ऐतिहासिक पृष्ठभूमिसँ सज्जित जिला छी ।
इतिहाससंपादित करें
राष्ट्रनिर्माता राजा पृथ्वीनारायण शाहद्वारा तत्कालिन अवस्थाम नेपाल उपत्यका आ गण्डकी तथा कर्णाली पारीक बाइसे-चौबीसे कहाएवाला छोट-छोट राज्यसभक मिलाक एकीकृत आ समुन्नत नेपाल राज्य खडा करैक उत्कृष्ट अभिलाषा व्यक्त कएल गेल छल। एहि क्रममे उपत्यकाक पश्चिम दिसक मुल दरवार आ तिब्बतसँ व्यापार करैवाला मुख्य नाकासँ अभियान शुरु केलक। ओहि समयम कान्तिपुर अधिनस्थ नुवाकोटक एकटा मजबुत सामरिक किला मानल जाएत छल। जकर फलस्वरूप तेसर बेर व्यापक तयारीक बाद कएल गेल आक्रमणक बादे वि.सं. १८०१ म गोरखालीक विजय भेल छल।
नुवाकोट विजय पश्चात एकरा दोसर राजधानीक रूपम लऽ कान्तिपुर उपत्यकाक हालखबर बुझैएम सरल भेल छल। जकर परिणामस्वरूप वि.सं.१८२५ म इन्द्रजात्राक दिन कान्तिपुर सहर गोरखाली सेनाक अधिनम परल छल। एहि प्रकार क्रमिक रूपम एकीकरण अभियान आगु बढल छल। सङ्गे वि.सं.१८३१ म बडा महाराजक स्वर्गवास भ गेलाक कारण हुनकर उत्तराधिकारी राजाक अतिरिक्त बलभद्र, भीमसेन थापा, अमरसिंह जका वीर योद्घासभ ई अभियानक आर व्यापक बनेलक। यद्यपि भारतम साम्राज्य फैलारहल अङ्ग्रेज शासकसभ एहिसँ सशङ्कित बनल जहिसँ वि.सं.१८३७ म सम्पन्न सुगौली सन्धिक कारण नेपाल पुर्वम मेची आ पश्चिमम राप्ती आ कर्णाली पारिक भू-भागसभ हार परल छल।
भूगोलसंपादित करें
नेपालक कोनो भी अञ्चलक सिमाना तथा अन्तर्राष्ट्रिय सिमानाक समेत नै छुववाला आ भौगालिक विभाजन अनुसार पहाडी प्रदेशम अवस्थित ई जिला अर्ध चन्द्राकार रूपम पुर्व-पश्चिमम फैलल अछि। एहि जिलाम उच्च पहाडी क्षेत्रक यठार, हिमालक दक्षिणी ढाल, पहाडी क्षेत्रक बिचम यत्रतत्र पसरल समथर बेंसी आ टारसभ लगाएतक विविध भौगोलिक विशेषतासभ पाएब सकल जाएत अछि। भौगालिक बनावट पहाडी भू-भागक अंश ७१ प्रतिशत, लेकाली भू-भागक अंश १८ प्रतिशत तथा टार, बेंसी आ समथर भू-भागक अंश ११ प्रतिशत रहल अछि। नेपालक मानचित्रम नुवाकोट जिलाक अवस्थिति २७४५' सँ २८२०' उत्तरी अक्षांशधरि आ ८५०' सँ ८५४५' पूर्वी देशान्तरधरि फैलल अछि । समुद्रसतहसँ न्युनतम ४५७' मिटरसँ अधिकतम ५१४४' मिटर उचाईधरि भू-धरातल रहल ई जिलाक क्षेत्रफल ११२१ वर्ग किलोमिटर अछि। जिलाक समग्र भू-धरातलिय हिसाबम मुख्यतः तीन भागम विभाजन करल जा सकैया ।
अवस्थितिसंपादित करें
जनसङ्ख्यासंपादित करें
जिलागत निर्वाचन क्षेत्र अन्तर्गत नुवाकोट जिला कऽ नक्सासंपादित करें
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत नुवाकोट जिला कऽ नक्सा नीचा देल गेल अछि। [२]
सन्दर्भ सामग्रीसभसंपादित करें
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
सोमालिया
सोमालिया(/s[invalid input: 'o-']ˈmɑːliə/ so-mah-lee-ə; आकृति:Lang-so; अरबी: الصومال aṣ-Ṣūmāl), या आधिकारिक तौर पर संघीय गणराज्य सोमालिया[१], जहिमे पूर्वमे सोमाली लोकतान्त्रिक गणराज्यकऽ रूपमे जानल जाएत छल , अफ्रीका कऽ पूर्वी किनारे पर स्थित एक देश अछि। एकर उत्तरपश्चिम मे जिबूती, दक्षिण पश्चिममे केन्या, उत्तरमे अदन की खाड़ी, पूर्वमे हिन्द महासागर आ पश्चिममे इथियोपिया स्थित अछि। अफ्रीका पर सोमालिया कऽ सबसँ लम्बा समुद्र तट अछि, आ ई मुख्यतः पठार, मैदानी इलाको आ हाइलैंड्स आदि सँ मिलकर बनल अछि। मौसमकी दृष्टिसँ, आवधिक मानसून हवाओ आ अनियमित वर्षाक साथ गर्म मौसम, वर्ष भर मे रहैत अछि।
सोमालियाक अनुमानित जनसंख्या लगभग १४.३ मिलियन अछि। एकर लगभग ८५% निवासियो मे सोमालीस जाति के लोग अछि, जे ऐतिहासिक रूपसँ देशक उत्तरी भागमे निवास करैत अछि। ओ अल्पसंख्यक जाति के लोग मुख्य तौर पर दक्षिणी क्षेत्रमे रहैत अछि । सोमालियाके आधिकारिक भाषा सोमाली आ अरबी छी, जे दोनो अफ्रोसिआटिक परिवारसँ सम्बन्धित अछि। देशमे ज्यादातर लोग सुन्नी मुस्लिम अछि।
प्राचीनकालमे सोमालिया बाकी दुनियाक साथ वाणिज्य लेल एक महत्वपूर्ण केन्द्र छल । एकर नाविक आ व्यापारी लोबान, मसाले आ उन तमाम वस्तु के मुख्य आपूर्तिकर्ता छल , जिन्हेमे प्राचीन मिस्री, फोनिशियाई, मेसेनिशियाई आ बेबिलोन निवासियो द्वारा मूल्यवान मानल जाएत अछि। विद्वानक अनुसार, सोमालिया वह स्थान सेहो छल , जत पुन्तक प्राचीन राज्य स्थित छल । प्राचीन पुन्तितेस ई लोगक देश छल , जिनकर प्राचीन मिस्रक साथ राजा फारोह सहुरे आ रानी हत्शेपसटके दौरमे घनिष्ठ सम्बन्ध छल । सोमालियाक आसपास बिछी हुई पिरामिड संरचनाए, मन्दिर आ तराशी भेल पत्थरक प्राचीन घर ई अवधिक मानल जाएत अछि।
सन्दर्भ सामग्रीसभसंपादित करें
- ↑ The Federal Republic of Somalia is the country's name per Article 1 of the Provisional Constitution.


text:
कि अपने सब जनैत छी इ दैनीय जीवन में मात्रिभाषाक कतेक महत्व छैक....?
मात्रिभाषा अपन माएक भाषा थीक। इ माएक मुहं सऽ बाजल जाए वाला भाषा अछि। एकरा हमसब अपन माएक मुहं सऽ सीखैत छी। इ भाषा बहुत मीठ होइत अछि, इ बजिते जेना लगैत छैक जे मुहं सऽ मोध चुबि रहल अछि। बच्चाक जन्म लैत देरिक धीरे-धीरे ओ अपन माएक बात बुझि-समझ ओ बजबाक लेल कोशिश करैत छैक आ धीरे-धीरे बाजए लागति अछि। ओना आए-काइल बच्चाक माएक सब अपनैक बहुत काबिल बुझि बच्चाक मात्रिभाषा सिखेबाक सऽ बंचित रखैत छैथ जे कि कतेक गलत करैत छैथ आ ओ बुझैत छैथ यदि हमर बच्चा इ भाषा बाजए लागल आ यदि हम गाम जायब तऽ ओहि ठाम इ भाषा बाजत तऽ ओतिका लोकसब कि कहत....??? तैं अपन बच्चा सबकें जन्म लैत देरिक पति-पत्नि दुनु गोटे हिन्दी आ अलग-अलग भाषा में बजनाए शुरु करैत छथि जाहि कऽ कारण हुनकर बच्चा सबपर एहि कऽ प्रभाव पडति छैन आ ओ बच्चा अपन माएक भाषा सऽ बंचित रहि जाएत छथि।
"लोगों की अपनी-अपनी सोच-समझ हैं, लेकिन ये भाषा बोलने से कुछ नही होने वाला हैं।"
मुदा ओहि "मम्मी" कऽ इ नहि बुझल छैन:- निज भाषा उन्नति अहै, सब उन्नति को मुल...। बिन निज भाषा ग्यान के, मिटे ना भ्रम को शुल..॥
इ भाषा एहेन अछि जाहि कऽ आधार पर कतेको राज्य अलग भए गेल, जेना कि मराठी सऽ महराष्ट्र, कन्नड सऽ कर्नाटक, गुजराती सऽ गुजरात, तमिल सऽ तमिलनाडु, पंजाबी सऽ पंजाब आरो बहुत रास भाषाक आधार पर राज्य विजाभित भऽ चुकल अछि आ हाले में एकटा औरो भेल जे अछि:- तेलगु सऽ तेलंगाना।
कहैय कऽ माने अछि मात्रिभाषाक एतेक महत्व अछि जाहि कऽ कारण केतेको राज्य विभाजित भेल। मुदा हमरा सबकें मैथिली बजबा मे कोन चीजक लाज अछि, कियैक नहि मैथिली बाजैत छी, आ कियैक बहुते लोकैन कऽ एहेन सोच अछि जाहि कऽ कारण हुनकर धिया-पुता एहि भाषा सऽ सौ कोस दुर रहति अछि........??????
अपनैक एहि सोचक चलते इ मिथिला सौ कोस दुर चलि रहल अछि, यौ एखन तऽ विनडोंज ८ कऽ जमाना छैक, कियैक अपने लाइनेक्स पर चलि रहल छी। अपन सोच कऽ ऊचं करु ने, तखने कोनो भी राज्य विकासक लेल अग्रसर होइत..........अपन मात्रिभाषा क नहि छोडि, इ तऽ शुद्ध आक्सीजन कऽ काम करैत अछि, एकरा कोना अपने बिसरि रहल छी....जुनि बिसरि नहि तऽ अपनैक पहचान मेट जाइत। एहि पहचान कऽ जिंदा राखु तखने अपनैक पहचान कयल जाइत नहि तऽ अपने कऽ कहल जाइत.........
"बाजु अपने कोन ठाम सऽ छी, टेल मी वेयर आर यु फ़रम....आ आदि-आदि"


text:
नव दिल्ली. साहित्य अकादेमी वर्ष 2013 हेतु 23 भाषा मे युवा पुरस्कारक घोषणा कयलक अछि जाहि मे 16 कविता संग्रह, एक उपन्यास, पांच कहानी संग्रह आ एक साहित्यिक आलोचना केर पोथी अछि. अकादेमी द्वारा जारी विज्ञप्तिक अनुसार मैथिली मे दिलीप कुमार झा 'लूटन' कें कविता-संग्रह 'अंकुरा रहल संघर्ष' लेल पुरस्कृत कयल गेल अछि. एकर संगहि अर्चना भैसारे (हिन्दी), राजकुमार मिश्र (संस्कृत), शुभ्र बंद्योपाध्याय (बांग्ला) कें सेहो कविता लेल पुरस्कृत कयल गेल. साहित्य अकादमीक अध्यक्ष विश्वनाथ प्रसाद तिवारी केर अध्यक्षता मे कार्यकारी मंडलक बैसक मे पुरस्कारक अनुमोदन कयल गेल.
संगहि डॉ धीरेन्द्र कुमार झा कें हुनक कृति 'हमरा बीच विज्ञान' लेल बाल साहित्यक पुरस्कार देल जयबाक निर्णय भेल अछि. डॉ धीरेन्द्र ललित नारायण मिथिला विश्वविद्यालय केर सेवा निवृत प्राध्यापक छथि. (Report: मिथिमीडिया ब्यूरो)
संगहि डॉ धीरेन्द्र कुमार झा कें हुनक कृति 'हमरा बीच विज्ञान' लेल बाल साहित्यक पुरस्कार देल जयबाक निर्णय भेल अछि. डॉ धीरेन्द्र ललित नारायण मिथिला विश्वविद्यालय केर सेवा निवृत प्राध्यापक छथि. (Report: मिथिमीडिया ब्यूरो)
Tags: हालचाल


text:
नवका- पुरनका लेख सर्च करु...
मैलोरंग के दूटा रंगकर्मी मध्य प्रदेश नाट्य विद्यालय लेल चयनित
मैथिली रंगमंच के नव रूप देबय वाला मैलोरंग के दूटा सशक्त रंगकर्मी राजीव रंजन झा जी आओर प्रियदर्शिनी पूजा जी ‘मध्य प्रदेश नाट्य विद्यालय’ मे चयनित भेलथि। मैलोरंग रेपर्टरीक ई दुनू कलाकार युवा निर्देशक प्रकाश झा जीक निर्देशन मे दिल्ली आ
दिल्ली सं बाहर कई ठाम अपन अभियन प्रतिभा देखा चुकल छथिन्ह। दुनू गोटे काफी प्रतिभावान छथिन्ह आ अभियन हिनका मे कुटि-कुटि कए भरल छनि। दुनू गोटे के हार्दिक बधाई आ शुभकामना।
दिल्ली सं बाहर कई ठाम अपन अभियन प्रतिभा देखा चुकल छथिन्ह। दुनू गोटे काफी प्रतिभावान छथिन्ह आ अभियन हिनका मे कुटि-कुटि कए भरल छनि। दुनू गोटे के हार्दिक बधाई आ शुभकामना।
सदस्यता लें टिप्पणियाँ भेजें (Atom)


text:
राजवृक्ष
राजवृक्ष अर्थात अमलतास कऽ अङ्ग्रेजीमे गोल्डेन सावर ट्री(Golden Shower Tree) कहल जाएत अछि। वनस्पति जगतक फेवेसी परिवार अन्तर्गत आबऽ वला ई वनस्पति एकटा फूल फुलाएवला गाछ वर्गक वनस्पति छी।
राजवृक्षक औषधीय गुणसभ[सम्पादन करी]
चर्मरोग, छल्लामे पीप आएल घा भेल, मांशपेशी आओर हड्डी दुखेला पर, कुष्ठरोग, साँप काट्ला पर पत्ता आओर फूलक रस या फल भीतर रहल रहल गुदी रगडल जाएत अछि।[२]
चित्र दिर्घा[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "The Plant List: A Working List of All Plant Species", अन्तिम पहुँच जून १९, २०१४।
- ↑ नेपालमे पावैवाला प्रमुख गैरकाष्ठ वन पैदावार आर जडीबुटीसभको औषधीय प्रयोग र महत्व, अनिरुद्ध कुमार साह, वनविज्ञान शास्त्री


text:
बैसार केँ अध्यक्षता करैत भाजपा नेता प्रवीण आनंद कहला कि पैन जमीन आर हवा स्वदेशी तेँ फेर सामान किये विदेशी। अगर अप्पन भारत क' समृद्ध करबाक अछि तेँ स्वदेशी कंपनि सभ क' समृद्ध आर विदेशी कंपनि सभक बहिष्कार करे पड़त। एखन तीन हिस्सा घरेलु व बिजली केर सामान पर मेड इन चाईना लिखल रहैत अछि।
जे चीन पाकिस्तान क' खुला दिल सँ साथ द' रहल अछि। हम सभ देशवासी सीमा पर युद्ध तेँ नै रोइक सकैत छी लेकिन आर्थिक रुप सँ चीन क' कमजोर जरूर क' सकैत छी। बैसार म' सर्वसम्मति सँ ऐहिक लेल ग्रामीण स्तर पर अभियान चलेबाक आर देशी वस्तु सभक सूची केर पर्चा छपवा लोगक बिच बांटबाक निर्णय लेल गेल।
एहि बिच थाना चौक पर अवस्थित परासर इलेक्ट्रॉनिक केर प्रोपराइटर श्री चंद्रशेखर सिंह एहिबेरक दीपावली म' चीनी सामान नै बेचबाक संकल्प लेलन्हि, संगहि आम जन सँ चीनी सामान नै किनबाक लेल आह्वान केलन्हि।


text:
पटना। बिहार मे स्वतंत्रता दिवस क मौके पर आइ स लोक सेवा अधिकार अधिनियम लागू भ गेल। आब बिहार मे कोनो काज एकटा तय समय सीमा मे होएत। सरकारी कार्यालय कए चक्कर लगेबाक आदिम परंपराक आइ स विदाई भ गेल। जनतंत्र मे जनभावना आओर जनता क अधिकार कए सर्वोपरि बुझैत बिहार सरकार ‘राइट टू पब्लिक सर्विस’ एक्ट (लोक सेवा अधिकार अधिनियम) 15 अगस्त स लागू करि देलक अछि।
ज्ञात हुए जे दू मई कए विधानमंडल मे एहि विधेयक कए पारित हेबा स पूर्व विधेयक क प्रारूप पर आम जनता क सुझाव प्राप्त कैल गेल छल आओर एहि पर सचिव स्तर क अधिकारी क संग विचार- विमर्श कैल गेल छल। एकर बाद मुख्य सचिव स्तर पर बैसार क बाद एहि अधिनियम कए विधानमंडल मे पठाउल गेल छल। वर्तमान समय मे इ सेवा 10टा विभाग मे लागू कैल गेल अछि।
सामान्य प्रशासन विभाग क प्रधान सचिव दीपक कुमार कहला जे एहि कानून कए 15 अगस्त स लागू करबाक पाछु सरकार क इरादा अछि जे कानून कए लागू करबा स पूर्व आधारभूत संरचना कए सुदृढ़ करि लेल जाए। एहि संदर्भ मे सरकार हर जिला मे आईटी मैनेजर आ आईटी सहायक आओर प्रखंड स्तर पर आईटी सहायक सहित अन्य कर्मचारी क व्यवस्था करि लेल गेल अछि। एहि बीच, एक इनहाउस सॉफ्टवेयर ‘अधिकार’ विकसित कैल गेल अछि जेकर माध्यम स अधिनियम कए अमल मे आनल गेल अछि।
कुमार कहला जे एहि अधिनियम कए तीन चरण मे पूरा कैल जाएत। प्रथम चरण मे सब आवेदन ऑनलाइन प्राप्त कैल जाएत। इ तरीका 16 अगस्त स प्रारम्भ करि देल जाएत। दोसर चरण मे ऑनलाइन आवेदन लेबाक योजना पर कार्य जारी अछि। इ सेवा 15 दिन मे शुरू भ जाएत, जखनकि तेसर चरण क तहत ऑनलाइन आवेदन लेबाक आ ऑनलाइन सर्विस डिलीवरी क प्रस्ताव पर कार्य जारी अछि।
लोक सेवा अधिकार लेल नोडल पदाधिकारी क स्तर पर सेवा मे कमी हेबा पर 250 रुपये प्रतिदिन जुर्माना आ ओकर कार्य मे कोताही क चर्चा ओकर सेवा इतिहास मे दर्ज करबाक व्यवस्था अछि। कुमार कहला जे इ नियम प्रथम अपील आ रीजनल अथॉरिटी क स्तर पर सेहो लागू रहत। जनता कए अपन एहि अधिकार क जानकारी लेल सब जिला मे ‘मे आई हेल्प यू’ काउंटर शुरू करि एकर जानकारी सेहो देल जा रहल अछि।


text:
पटना/जनकपुर: पटनामे सम्पन्न हिन्दी, अंग्रेजी आधारित पटना साहित्य उत्सव सँ प्रेरणा लऽ मैथिलीक साहित्यकार लोकनि आब मैथिलीयोमे ताहि स्तरक साहित्य उत्सव करबाक नियार कएलनि अछि. पटना साहित्य उत्सवक अन्तिम दिन अर्थात 16 फरबरी कऽ चेतना समितिमे बैसल स्थानीय मैथिली साहित्यकार एवं नेपाल सँ गेल रामभरोष कापडि 'भ्रमर' आ चन्द्र किशोर झा सहितक साहित्यप्रेमी लोकनि एक स्वर सँ अगामी सितम्बर–अक्टुवर धरि मैथिली साहित्य उत्सवक आयोजन करबाक नियार कएलनि. विचारकेँ प्रस्तुत करैत कथाकार अशोक एहि तरहक आयोजन पर बल दैत एकरा बजारमुखी बनएबापर जोड देलनि. तहिना नाट्यकर्मी निर्देशक कुणालक मत छलनि, मैथिलीक अस्मिताक लेल सेहो साहित्य उत्सवक आयोजन आवश्यक थिक. मैथिली साहित्य उत्सवमे विभिन्न सत्रमे व्यापक विचार विमर्शक संग पुस्तकक व्यवसायिक प्रदर्शनी कएल जाएत जे विभिन्न ठाम सँ संयोजित हएत. कला-साँस्कृतिक मौलिक छटाक प्रदर्शन सेहो हएत. उपस्थित बैसारमे चेतना समितिक अध्यक्ष विजय कुमार मिश्र एहि काजमे चेतना समितिक पूर्ण सहभागिता आ सहयोगक बचन देलनि. ओहुना उपस्थित साहित्यकार लोकनि मैथिलीक किछु प्रतिष्ठित संघ संस्थाकेँ एहि सँ जोड़बाक बात पर विचार रखैत गेलाह. सम्मेलन नेपालमे सेहो आयोजन कएल जाएत एहन धारणा राखल गेल छल.
बैसारमे डा. रामानन्द झा ‘रमण’, सुकान्त सोम, रघुवीर मोची , कमल मोहन चुन्नु, चन्द्र किशोर झा, रामभरोस कापडि ‘भ्रमर’ लगायतक साहित्यकार सभ उपस्थिति छलाह. एखन एकर विधि विधान, कार्यक्षेत्र आ कार्यक्रम तय करबाक हेतु एकटा सात सदस्यीय समितिक तत्काल गठन कऽ कार्य प्रारम्भ करबाक अभिभारा देल गेल छल. ई आयोजन अगामी सितम्बर धरि होयबाक संभावना अछि.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल


text:
नवका- पुरनका लेख सर्च करु...
मैथिली-भोजपुरी सांस्कृतिक कार्यक्रम
दोसर दिनक कार्यक्रम सेहो एहि समय पर शुरू होएत. दोसर दिन 6 अगस्त मैथिली केर नाम अछि. पहिने मैथिली लोकगीतक कार्यक्रम अछि. एहि मे सुन्दरम जी आओर सुश्री राखी जी अपन कार्यक्रम पेश करताह. मिथिलांगन के कार्यक्रम मे दुनु गोटे के सुनय के अवसर मिलल रहय. हिनकर गीतनाद के कार्यक्रम के बाद महेन्द्र मंगलिया जीक सुप्रसिद्ध मैथिली नाटक काठक बनल लोक केर मंचन होएत. मैथिली- भोजपुरी अकादमी बनला के बाद पहिल बेर कार्यक्रम भs रहल अछि. एहि लेल भीड़ कनि बेसि रहत ताहि लेल समय सं अपन सीट लs लेबाक कष्ट करब. आगा अकादमी सं कोनो काज होय तं अहां एहि पता पर सम्पर्क कs सकय छी.
मैथिली- भोजपुरी अकादमी, समुदाय भवन, पदमनगर, किशनगंज, दिल्ली-110007, फोन नंबर-011-23699681 , 23699682
कार्यक्रम भs रहल अछि ई नीक गप्प अछि. मुदा ई जानि बड़ दुख भेल जे... जे लोक सभ मैथिली के लेल संघर्ष कएलाह... मैथिली के अष्टम अनुसूची में शामिल करबाबय लेल दौड़- धूप कएलाह. अकादमी बनाबय लेल मुख्यमंत्री लग दौड़लाह. जिनका सभा में मुख्यमंत्री श्रीमती शीला दीक्षित अकादमी बनयबाक घोषणा कएलथिन्ह. अकादमी बनला के बाद हुनका सभ के बिसरा देल गेल अछि. अपना में जतेक लड़ाई... झगड़ा होय मुदा जखन मैथिली के विकासक गप्प होय...समग्र कार्यक्रमक गप्प होय... किताब छपबाक गप्प होय... मैथिली साहित्य -संस्कृति के बढ़ावा देबाक गप्प होय ओतए अपन मतभेद सामने नहिं आबए दिऔ. सभ गोटे एक संग आबि मैथिलीक विकासक गप्प करु. ऐना नहिं होय कि कर्म करय कोई आ फल खाय कोई. संघर्ष करता कोई आ मजा उठायताह कोई. एना करब त आगां निस्वार्थ भाव सं काज करय वाला लोक नहिं मिलत. सभ लोक के संग लs क चलय के जरूरत अछि. ई नहिं कि ओ फलां बैनर सं संघर्ष कएने छथिन्ह आओर ओ फलां बैनर सं. अरे महाराज सभ अलग- अलग संघर्ष कएने छथिन्ह तखन न ओकर असर भेल छै... आओर सरकार अकादमी बनाबय लेल मजबूर भेल छै. भने अहां दिल्ली में संघर्ष कएले छी मुदा दरभंगा... मधुबनी... सहरसा... पूर्णिया... समस्तीपुर में मैथिलीक लेल संघर्ष करय वाला में बिसराबय के कोशिश करब त लोक जल्दीए अहुं के बिसरा देत आ बेसि दिन कुर्सी पर नहिं रहय देत. जे लोकनि अपन संघर्ष सं सरकार के अकादमी बनाबय लेल मजबूर कs सकय छथिन्ह ओ अहां के ओहि ठाम सं उठाकय फेंकय लेल सेहो मजबूर कs सकय छथिन्ह. ताहि लेल प्रेम भाईचारा केर संग मिलि जुलि के चलु. आ मिथिला...मैथिलीक विकासक गप्प करु.
2 टिप्पणियां:
हितेन्द्रजी,जवाब देंहटाएं
हमारा तँ कार्यक्रममे आएब, अहाँ आयब आकि नहीं से सूचित करू। आबी तँ भेँट-घाँट होएत।
গজেন্দ্র ঠাকুব
मैथिली समझ लिहिला, बाकी बोले ना आवे। एहसे आपन टिप्पनी भोजपुरिए में देत बानी। ई बहुत बढि़या बा कि दिल्ली में मैथिली भोजपुरी के कार्यक्रम होखे जा रहल बा। एकरा से आपस में जुड़ाव बढ़ी।जवाब देंहटाएं


text:
फुलछड़ि उपजिला
फुलछड़ि उपजिला, बंगलादेशक एक उपजिला छी,[२] जे बंगलादेशमे तृतीय स्तरक प्रशासनिक अञ्चल होइत अछि (जिलाक अधीन) ।[३] ई रङ्गपुर विभागक गाइबान्धा जिलाक एक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र अछि, आ अधिकांश आबादी ग्रामीण इलाकासभमे बैसैत अछि ।
जनसाङ्ख्यिकी[सम्पादन करी]
एतयक आधिकारिक स्तरक भाषासभ बङ्गला भाषा आ अङ्ग्रेजी अछि । तथा बंगलादेशक कोनो भी अन्य क्षेत्र जका अछि, एहि ठामक प्रमुख मौखिक भाषा आ मातृभाषा बङ्गला अछि । बङ्गाली छोडि अङ्ग्रेजी भाषा सेहो बहुतो लोकसभद्वारा जानल आ समझल जाइत अछि, जबकि सांस्कृतिक आ ऐतिहासिक निकटता तथा भाषासभक समानताक कारण, बहुतो लोक सीमित मात्रामे हिन्दुस्तानी (हिन्दी/उर्दू) सेहो समझैमे सक्षम अछि ।[४] एतय बहुसंख्यक धर्म, इस्लाम अछि, जबकि प्रमुख अल्पसङ्ख्यक धर्म, हिन्दू धर्म अछि । रङ्गपुर विभागमे, जनसाङ्ख्यिकीक रूप सँ, इस्लामक अनुयाई, आबादीक औसतन करीब ८८% अछि, जबकि शेष जनसङ्ख्या प्रमुखतः हिन्दू धर्मक अनुयाई अछि । ई मुख्यतः ग्रामीण क्षेत्र अछि, आ अधिकांश आबादी ग्रामीण इलाकासभमे रहैत अछि ।[५]
अवस्थिति[सम्पादन करी]
फुलछड़ि उपजिला बंगलादेशक उत्तरी सीमान्तसभमे स्थित, रङ्गपुर विभागक गाइबान्धा जिलामे स्थित अछि ।[६]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- उपजिलासभक सूची (पिडिएफ) (अङ्ग्रेजी)
- जिलानुसार उपजिलासभक सूची-लोकल गवर्नमेन्ट इन्जिनियरिङ डिपार्टमेन्ट, बंगलादेश
- http://hrcbmdfw.org/CS20/Web/files/489/download.aspx (पिडिएफ)


text:
दिल्ली/दड़िभंगा. भारतीय गणराज्य मे पृथक मिथिला राज्यक मांग कोनो नव नहि अछि. पृथक राज्यक स्वप्न पीढ़ी दर पीढ़ी आंखि सं आंखि स्थानांतरित होइत अबैत अछि. सभ सं विशेष बात जे शांतिपूर्ण आन्दोलनक इतिहास मे मिथिला राज्यक मांग कयनिहार लोकनिक धैर्य केर जोड़ा ने भेटत. एक दिस शांतिपूर्ण आन्दोलनक परंपरा आ दोसर दिस सरकारी उपेक्षा आश्चर्यचकित करैत अछि. एम्हर आबि मिथिला राज्यक मांग हेतु धरना प्रदर्शन केर शृंखला सन शुरू भ' गेल छल. एहना मे युवा कवि एकांत केर अनशन केर घोषणा विस्मयकारी छल. कएक मास पूर्व सं घोषित एहि अनशन पर पर्याप्त चर्च आ विमर्श भेल अछि.
अंततः समय आबि गेल अछि. काल्हि अर्थात 22 मार्च 2013 कें भोरे 9.30 बजे कवि एकांत दिल्ली केर जंतर-मंतर पर 4 दिनक अनशन पर बैसताह. 22-25 मार्च धरिक अनशन सरकार केर कुम्भकर्णी निन्न कें तोडबा मे सफल होइत अछि वा नहि से समय बताओत. ई अनशन कार्यक्रम एहू लेल विशेष अछि जे कोनो संस्था दिस सं नहि अपितु व्यक्तिगत अछि. एहि अनशन कार्यक्रम मे भारी संख्या मे आबि सहयोगक अपेक्षा राखल गेल अछि. एक सोशल साइट पर अनशन सं पूर्व देल अपन बयान मे कवि एकांत एकरा एक यज्ञ कहने छथि. देखबाक चाही जे ई यज्ञ कतेक फलदायी होइत अछि. (Report: मिथिमीडिया ब्यूरो)
अंततः समय आबि गेल अछि. काल्हि अर्थात 22 मार्च 2013 कें भोरे 9.30 बजे कवि एकांत दिल्ली केर जंतर-मंतर पर 4 दिनक अनशन पर बैसताह. 22-25 मार्च धरिक अनशन सरकार केर कुम्भकर्णी निन्न कें तोडबा मे सफल होइत अछि वा नहि से समय बताओत. ई अनशन कार्यक्रम एहू लेल विशेष अछि जे कोनो संस्था दिस सं नहि अपितु व्यक्तिगत अछि. एहि अनशन कार्यक्रम मे भारी संख्या मे आबि सहयोगक अपेक्षा राखल गेल अछि. एक सोशल साइट पर अनशन सं पूर्व देल अपन बयान मे कवि एकांत एकरा एक यज्ञ कहने छथि. देखबाक चाही जे ई यज्ञ कतेक फलदायी होइत अछि. (Report: मिथिमीडिया ब्यूरो)
Tags: हालचाल


text:
रसायन शास्त्रमे नोबेल पुरस्कार
रसायन शास्त्रमे नोबेल पुरस्कार (आकृति:Lang-sv) वार्षिक रुपमे रसायन शास्त्रमे उल्लेखनीय योगदान करनिहार वैज्ञानिकसभके शाही विज्ञान स्वीडीश एकेडमीद्वारा प्रदान कएल जाइत अछि । ई ५ नोबेल पुरस्कार रसायन शास्त्र, रसायन विज्ञान, साहित्य, शान्ति आ क्रिया विज्ञान तथा चिकित्सामे सँ एक छी जकरा सन् १८९५ मे अल्फ्रेड नोबेलक इच्छा अनुसार स्थापना कएल गेल छल ।[१][२] ई पुरस्कार नोबेल फाउण्डेशनद्वारा प्रशासित आ एकेडमीद्वारा निर्वाचित पाँच सदस्य होइत अछि जे रसायनशास्त्रक लेल नोबेल समितिके प्रस्तावमे शाही विज्ञान स्वीडीश एकेडमीद्वारा सम्मानित कएल जाइत अछि । ई पुरस्कार प्रत्येक वर्ष दिसम्बर १० मे नोबेलक मृत्युक वार्षिकोत्सवमे एक वार्षिक समारोहमे स्टकहोममे प्रस्तुत कएल जाइत अछि । रसायन शास्त्रक नोबेल पुरस्कारके बहुतेक महत्वक संग वैज्ञानिकसभ देखैत अछि । रसायन शास्त्रक पहिल नोबेल पुरस्कार नेदरल्याण्डक ज्याकब्स हेन्रिक्सके हुनकर खोज "रासायनिक गतिशीलता आ समाधानमे आसमाटिक दवाब नियमसभ"क लेल सम्मानित कएल गेल छल ।
पृष्ठभूमि[सम्पादन करी]
पुरस्कार[सम्पादन करी]
रसायन शास्त्रमे नोबेल पुरस्कार विजेताके स्वर्ण पदक, एकटा वृत्तान्त देमएवाला डिप्लोमा आ मुद्रा सहितक राशि पाबैत अछि ।[३] सम्मानित मुद्राक राशि नोबेल फाउण्डेशनक वार्षिक आय उपर निर्भर करैत अछि ।[४] यदि एकेटा पुरस्कार एक सँ बेसी विजेतासभके सम्मानित करल जाइवाला अवस्थामे पैसाके ओहि अनुसार विभाजन करि पुरस्कार पाबैवाला सबके समानरूपमे देल जाइत अछि ।[५]
नोबेल पुरस्कार मेडल[सम्पादन करी]
पुरस्कार राशी=[सम्पादन करी]
विजेतासभ[सम्पादन करी]
सन्दर्भ सामग्रीसभ[सम्पादन करी]
- ↑ "History – Historic Figures: Alfred Nobel (1833–1896)", बिबिसी, अन्तिम पहुँच २०१०-०१-१५।
- ↑ "Guide to Nobel Prize", ब्रिट्यानिका, अन्तिम पहुँच २०१३-०६-१०।
- ↑ Tom Rivers, "2009 Nobel Laureates Receive Their Honors | Europe| English", .voanews.com, अन्तिम पहुँच २०१०-०१-१५।
- ↑ "The Nobel Prize Amounts", Nobelprize.org, अन्तिम पहुँच २०१०-०१-१५।
- ↑ "Nobel Prize – Prizes" (2007), in Encyclopædia Britannica, accessed 15 January 2009, from Encyclopædia Britannica Online


text:
आई बाढ़ि प्रभावित इलाका सं आएल किछ लोक सं गप्प होए छल. बाढ़िक बात सुनाबय लगलाह. केना चारु कात पानि ए पानि देखायत छल आओर किछ नहिं. इलाका के इलाका दहा गेल. कतेक लोक मारल गेल तकर कोनो ठिकान नहिं. बड़का- बड़का धनिक लोक सभ कंगाल भs गेलाह. कोनो चीजक नामोनिशान नहिं रहल. माल-जाल... कपड़ा -लत्ता... घर-दलान सभ बहि गेल. जेना-तेना कs लोक अपन जान बचएलाह. किछ लोक त केला के थम्ब के नाव जकां काज मे लाs केहुना जान बचएलाह. केला के बड़ाई होए लागल जे केलाक थम्ब नहिं रहैत त जान बचैनाय आफत रहैत. केला के थम्ब पर गप्प निकलल त इहो पता लागल जे खगड़िया के परबत्ता प्रखंड मे एकटा गाम अछि उदयपुर. एहि ठाम महिला सभ केला के थम्ब सं रेशा निकालि कs चटाई... फूलपत्ती... माला... थैला बना रहल छथिन्ह. ई सभ बनाबय के ट्रेनिंग नेहरु युवा केंद्र सं देल गेल अछि. नेहरु युवा केंद्र के लोक सभ एहि के लेल बधाई के पात्र छथिन्ह. जे ओ स्थानीय लोक सभ के रोजगार के ई ट्रेनिंग देलखिन्ह. लोक सभ मे एकटा नवका हुनर विकसित कएलखिन्ह. रोजगार के एकटा नवका रास्ता दिखएलखिन्ह. सरकार के सेहो चाही जे बेसि सं बेसि बेरोजगार लोक एहि कला के ट्रेनिंग लs स्वरोजगार के रास्ता अपनाबैत.
आमतौर पर ई होइ छै जे केला के गाछ.. घौर कटाएला के बाद ओहिना छोड़ि देल जाएत अछि या जतय बेसि खेती होइ छै ओतेय खेते में छोड़ि देल जाएत अछि. मुदा ई रोजगार के एकटा नव रास्ता सेहो प्रदान करि रहल अछि. खोज-खबर लेलाह पर ईहो पता चलल जे हाजीपुर के कृषि विज्ञान केन्द्र मे सेहो केला के थम्ब सं रेशा निकालय के ट्रेनिंग देल जाइत अछि. ई केंद्र कृषि के क्षेत्र मे नीक काज कsरहल अछि. एहिठाम थम्ब सं रेशा निकालय लेल दु टा मशीन सेहो लागल अछि. एहिठाम गाम -घर के लोक सभ के व्यवसायिक प्रशिक्षण देल जाएत अछि जाही सं लोक स्वरोजगार के माध्यम सं अपन आर्थिक स्थिति नीक कs सकथिन्ह. ट्रेनिंग हफ्ता भर के होएत अछि. इ केंद्र केला के थम्ब सं रेशा निकालय के ट्रेनिंग देबय के संग ओहि सं बनल सामान के केना बेचय जाय...कहां बेचल जाय एकर जानकारी सेहो दैत अछि. अहां सभ के अगर एहि सं जुड़ल कोनो जानकारी के जरूरत होय त अहां एहि पता पर सम्पर्क कs सकय छी.
कार्यक्रम समन्वयक,
कृषि विज्ञान केन्द्र,
हरिहरपुर, हाजीपुर
पिन- 844101, बिहार.
फोन/फैक्स - (06224)-276595


text:
सगर राति दीप
जरयक इतिहास जे रमण द्वारा परसल जा रहल अछि, ओइमे एकर
प्रारम्भ केना भेलसँ ल' क' अखन धरिक इतिहास मे बहुत रास विसंगति अछि । एकर प्रारम्भ केना भेलसँ ल' क'
अखन धरिक इतिहासमे बहुत गोटेक योगदान बढ़ा क', बहुत गोटेक घंटा क', बहुत गोटेक परिवर्तित क' क'
प्रस्तुत काल गेल तँ बहुत गोटे निपत्ता क' जेल गेला। कहल गेल जे ई स्वायत्त संस्था अछि मुदा चेतना समितिक दिससँ रमण आ
अजित आजाद सम्मिलित होइत रहला आ जत' कियो माला नै
उठेलक ओत'
ई लोकनि चेतना समिति दिससँ माला उठेलन्हि आ संयोजकमे चेतना
समितिक नाम नै आन नाम इतिहास बनबै लेल गेल गेल। चेतना समिति ( गौरीनाथक सूचनाक
अनुसार) जखन गौरीनाथ, अग्निपुष्प आ प्रदीप बिहारी पर
लिखित प्रतिबन्ध लगेलक तकरार बाद बिहारी द्वारा लिखित माफी ऐ मैरेज हॅाल ( चेतना
समिति) सँ माँगल गेल, फेर हुनका रचना लेल नै, वरन ऐ कृत्य लेल अकादमी पुरस्कार देल गेल आ ओ सेहो ऐ मैरेज हॅालक प्रतिनिधि भ' गेला। फेर ई तिकड़ी श्याम देवघरे संग मिलि क' सगर रातिमे की सभ केलक से रमणक जातिवादी इतिहासमे नै भेटत।
की छल ओइ सगर
रातिक रजिस्टरमे जकरा रमण कहि रहल छथि जे विभारानी हेरा देलन्हि। की ई रजिस्टर
हेरा गेल बा हेरा जाइ देल गेल। मुदा किछु गप जे नै रमणकेँ बुझा छन्हि ने विभा ।
रानीकेँ से अछि जे आरती कुमारी अपन मृत्युसँ २-३ दिन पहिने ओकर फोटो स्टेट उमेश
मण्डलकेँ पठा देलखिन्ह। ओ चाहितथि तँ कोने झारे झाकेँ सेहो पठा सकैत रहथि, मुदा हुनका झारेझा सभपर विश्वास नै छलन्हि, किए नै छलन्हि? कहल गेल छे जे शोनित अपन निशान छोड़ते अछि। शीघ्र सगर रातिक असली इतिहास।
दरभंगा बला
गोष्ठी ,
जे ३१ म इ २०१४ केँ दरिहरे- रमण- बिहारी द्वारा साहित्य
अकादेमी आ ऒकरा द्वारा मान्यता प्राप्त फर्जी मैथिली संस्था सभक संग
रमण-दरिहरे-बिहारी सन - सन जातिवादी ब्राहमणवादी-कायस्थवादी तथाकथित साहित्यकार सभ
द्वारा प्रायोजित रहत, आ अो एे तरहक (दिल्लीक बाद) दोसर
गोष्ठी रहत जकरा रमण-दरिहरे-बिहारी ८३म गोष्ठी सेहो कहता। अोतए "राडक़ सुख
बलाय " आदि कथाक वाचन हएत। मेहथ बला गोष्ठी मे रमण-दरिहरे-बिहारी सन जातिवादी
ब्राहमणवादी-कायस्थवादी प्रतिबन्धित छथि।
कहल जाइ छै जे
सगर राति दीप जरय नव कथाकारक लेल ट्रेनिंग सदृश अछि। नव कथाकार कलमाएल जाइ छथि!
मुदा सत्य की अछि? की एंकर प्रवृत्ति साहित्य
अकादेमीसँ भिन्न अछि? की ऐपर कब्जा लेल साहित्ये अकादमी
सन छल प्रपंच नै होइ छल!
आ ७९म सगर रातिक
हीरन्द्र झा आदि द्वारा बहिष्कार आ रमणक ओतै जातिवादी उद्घोष उमेश पासवानक नै, मैथिलीक विरोध छल, कब्जाक राजनीतिक प्रारम्भ ७९म सगर
रातिसँ पहिनहियो छल। ७४म सगर राति -हज़ारीबागमे प्रदीप बिहारी माला उठेबाक
प्रस्ताव केलन्हि आ से छल मात्र दोसराक प्रस्ताव खसेबा लेल। अपन ग्रुपक क़ब्जा लेल
मात्र ई प्रस्ताव छल। ओ अपन प्रस्ताव अपन ग्रुपक पक्षमे आपिस ल' लेलन्हि। ओ ई नाटक ७५म सगर रातिमे सेहो केलन्हि। तँ की ऐ ब्लैकमेलिंगक धंधामे
हुनकर उपयोग कएल जा रहल छन्हि आकि ओ ऐ ब्लैकमेलिंगक धंधाक मुख्य कलाकार छथि?हुनकर रचनामे जान नै छन्हि मुदा घृणित राजनीतिमे जान छन्हि। आ साहित्य अकादेमी
पुरस्कार एहने गुणपर देल जाइ छै, से चेतना समितिसँ माफी
मांगि पएर पकड़ि ओ निर्लज्जतापूर्वक लेलन्हि। से ओ ऐ ब्लैकमेलिंग धंधाक मुख्य
कलाकार छथि जकरा बुझल छै जे नीक रचना लिखबापर ध्यान देनाइ मूर्खता छै, ओइसँ प्राइज नै भेटै छै, साहित्य अकादेमी लेल
जोड़-तोड़ चाही आ ओइमे ओ मास्टर छथि, मैथिली गेल
तेलहण्डामे।
आ ऐ परिस्थिति
मे नव कथाकारक ट्रेनिंग नै भेलै, जतेक लोक सगर रातिसँ
जुड़ला ओइसँ बेसी हतोत्साहित क' मैथिली साहित्यसँ दूर क' देल गेला, नेट रिजल्ट माइनसमे रहल!
बहिष्कारक
राजनीतिसँ सुपौल, देवघर आ नरहनक गोष्ठी प्रभावित रहल
तँ कब्जाक राजनीतिक अन्तर्गत काठमाण्डूक सगर रातिमे कोनो स्थानीय साहित्यकारकेँ
धीरेन्द्र प्रेम र्षि हवा नै लाग' देलखिन्ह जे एहन कोनो
गोष्ठी हुअएबला अछि, मनोज मुक्ति ई सूचित करै छथि।
अशोक अविचल, श्याम दरिहरे, रमण आदि देवघरक आयोजक ओमप्रकाश झापर
साहित्य अकादेमीक गोष्ठी केँ सगर रातिक मान्यता देबा लेल ब्लैकमेलिंगक क' ई शर्त रखलन्हि जे तखने ओ संभ ऐमे सम्मिलित हेता आ नै तँ बहिष्कार करता।मुदा
आरती कुमारीक हत्याक बाद ई पहिल मौका छल बलैकमेलर सभकेँ हरदा बजेबाक ; आ समीक्षा-प्रतिसमीक्षासँ बढ़ैत ई गोष्ठी अभूतपूर्व सफलता प्राप्त केलक, बलैकमेलर सभक बहिष्कार ओकरा आर सबल बनेलकै। दरिहरे आयोजककेँ कहलन्हि जे
साहित्य अकादेमीक गोष्ठी केँ मान्यता सगर रातिक रूपये भेटए, तइ लेल मैथिली लेखक संघ,पटनाक बैसकीमे रमणक
कहलासँ ओ ऐलेल फ़ोन केलखिन्ह। अविचल सेहो आयोजककेँ सएह कहलखिन्ह।
देवघर गोष्ठी
ट्रेनिंग स्कूल सिद्ध भेल, रमण, दरिहरे आ बिहारी अबितथि तँ सिखितथि जे केना रचनामे ओ क्वालिटी आनि सकै छथि, मुदा ओ सभ प्रैकटिकल छथि, बुझल छन्हि प्राइज़ टा
लेल लिखल जाइ छै आ से जोड़-तोड़सँ भेटै छै, क्वालिटीसँ नै, अविचल मे प्रतिभा लेशो मात्र नै छन्हि, हुनका कोनो
ट्रेनिंग किछु नै द' सकतन्हि, से ओ नै आबि अपन टाइम बचेलथि आ से नीके केलथि।
सगर राति दीप
जरयमे कव्ालिटी आबि जाएत तँ बिहारी-दरिहरे-रमण सन मेडियोकरकेँ के पूछत, से ओ सभ राड़केँ सुख बलायक लेखकक संग दोसर साहित्य अकादेमी गोष्ठी करता जत' ब्राह्मण युवा सभकेँ राड़केँ सुख बलाय सन् नीक कथा केना लिखल जाए तकर ट्रेनिंग
रमण-बिहारी-दरिहरे द्वारा देल जाएत। नीके अछि, मूर्ख सभक
प्रवेश सगर रातिमे थम्हत। आ परोक्ष रूपेँ ऐ लेल मैथिली साहित्य रमण-बिहारी-दरिहरेक
आभारी रहत।
दरिहरे-बिहारी-रमणक
बहिष्कारक रणनीति द्वारा सगर रातिपर कब्जाक राजनीति आरती कुमारीक संग भागलपुरमे
चलि सकल मुदा वएह राजनीति २ सालक बाद देवघरमे तेनाकेँ फ़ेल भेल जे ओ सभ पहिने सगर
रातिसँ पलायन केलन्हि आ फेर निकालि देल गेला। ब्राहम्णवादी भाषाक रूपमे विश्वमे ख्यात
ऐ साहित्यमे कोन प्रक्रिया चलि रहल अछि जे ई संभव केलक? सगर राति दीप जरयक ब्राहम्णवादी अनुष्ठानकेँ एकर स्वयंभू पुरोहित सभ द्वारा
आरती कुमारीक बलि देल जा चुकल छल। भयक ऐ वातावरणमे ई परिवर्तन केना भेल जे
रमण-बिहारी-दरिहरे नै बूझि सकला?
मैथिली भाषाक
ब्राह्मणवादी चरित्रमे भाषाक संग ख़ूब खेल खेलाएल गेल छै। राड़क मतलब एत' छै (ब्राहम्णक नजरिमे) भुमिहार,राजपूत, कायस्थ सहित सभ आन जाति। अपन बच्चाकेँ यौ आ राड़क बुढ़बाकेँ हौ! कहबी मे सेहो
बेइमानी,
जेना- दस ब्राहम्ण दस पेट, दस राड़ एक पेट! मुदा हमर माँ कहै छथि जे ई कहबी मात्र ब्राहम्णमे छै, आन सभ कहै छथि- दस राड़ दस पेट, दस ब्राह्मण एक
पेट। मुदा बिहारी सन मेडियोकर साहित्यकारकेँ ई सभ गप नै बुझल छन्हि- ओ बुझै छथि जे
राड़केँ सुख बलाय तँ जगदीश प्रसाद मण्डलपर रमण-बिहारी-दरिहरे लिखबेने छथि। रमण आ
दरिहरे तँ ठीक सोचै छथि मुदा बिहारी तँ कायस्थ छथि आ दरिहरे-रमणक परिभाषा अनुसार
राड़केँ सुख बलाय जगदीश प्रसाद मण्डलक अतिरिक्त हुनके टा पर नै वरण समस्त मिथिलाक
गएर ब्राहम्णकेँ देल गारि अछि।
विदेह घरे-घरे
घुसि चुकल अछि, से ३१ मइ२०१४ केँ रमण-दरिहरे-बिहारीक
"राड़केँ सुख बलाय"कथा गोष्ठीमे शामिल सभ ब्राहम्ण छद्म कथाकारक लिस्ट
हमरा ०१ जून २०१४ क भोरमे चाही।
२. आब आउ सगर
रातिकेँ खतम करबाक साहित्य अकादेमीक मैथिली शाखा आ ओकरा द्वारा मान्यताप्राप्त
फ़र्ज़ी संस्था सभक पर।
३ रम ण साहित्य
अकादेमीक मैथिली शाखासँ लाखक लाख असाइनमेण्ट क़ताक सालसँ ल'रहल छथि, से हुनका ई भार देल गेलन्हि जे सगर
रातिपर विदेहक प्रभावकेँ ओ ओहिना ख़त्म करथु जेना आरती कुमारीकेँ ओ बिहारी-दरिहरे
संग मिलि क' ख़त्म केने रहथि। मुदा हुनकर एस्टीमेट
ऐबेर गड़बड़ा गेलन्हि, मैथिली लग आब पाठक छलै, शक्ति छलै, स्तर छलै, से मेडियोकर रमण-बिहारी-दरिहरे नै बुझि सकला। ख़ून रंग आनै छै, चेन्हासी छोड़ै छै ़़़़........ख़ून खूनीकेँ ताकि लै छै़़़.
मिथिलामे
दुर्गापूजामे मोटामोटी चन्दा ओसूलि क' पूजा होइ छै। बस
रोकि क'
चन्दा ओसूली सरस्वती पूजा लेल आब शुरू भ' गेल छै, पहिने नै होइ छलै, कारण ई पर्व व्यक्तिगत निष्ठासँ सम्बन्धित छल। ओ निष्ठा यज्ञोपवीत करबा क' मूर्खतापूर्वक मोछैल आ क्लीन शेव ( संगे प ाग पहिरने!) विद्यापतिक कोनो
तत्कालीन वेशभूषाक अध्ययनसँ रहित जातिवादी कलाकार द्वारा बनाओल फोटोपर माल्यार्पणक
विद्यापति पर्वमे सेहो नै भेटत। ई विद्यापति पर्व सभ , जातिवादी रंगमंच , साहित्य अकादेमीक मैथिली शाखा, प्रज्ञा संस्थान, साझा प्रकाशन आ सगर राति दीप जरय
मैथिलीमे कट्टरता बढ़ेलक आकि घटेलक?
२. विश्वकर्मा
पूजा, दुर्गापूजा आदि ई दाबा नै करैए जे ओ सभ मैथिली लेल काज करै छथि। मुदा ई सभ
समाजमे मिलि काज केना करी से सिखबैए। एकर विपरीत विद्यापतिकेँ यज्ञोपवीत करबाकेँ
जे सांस्कृतिक संस्थापर कब्जाक राजनीति सिखाओल गेल से जातिवादी रंगमंचमे पैसल, कोलकाताक कु र्मी-क्षत्रिय समाज मैथिलीसँ अलग क' देल गेल। छिट्टाक छिट्टा पोथी आ सम्मान मैथिल ब्राहम्ण आ कर्ण कायस्थ लेल
रिज़र्व भ' गेल। दोसर जँ हिम्मत केलक तँ बुढ़ा सभ
लफुआ युवाकेँ साहित्यकार बना क' हुलकाब' लगला। "राड़कँ सुख बलाय"क लेखक केँ श्याम दरिहरे, प्रदीप बिहारी आ रमानन्द झा रमण द्वारा हुलकाएब ऐ प्रक्रियाक टटका उदाहरण अछि।
मुदा ई प्रक्रिया जे ५० सालसँ मैथिलीमे ब्राह्मणवाद आ कायस्थवादक संजीवनी बूटी छल
कोना धराशायी भ' गेल। मैथिली साहित्यमे एहन की भ' रहल अछि, कोन ऐतिहासिक क्रिया- प्रतिक्रिया चलि
रहल अछि जे ई संभव केलक, आ जे रमण-बिहारी- दरिहरे आ हुनकर
सभक आका साहित्य अकादेमीक मैथिली विभाग आ जातिवादी रंगमंच नै बूझि सकल?
३. सगर राति दीप
जरय द्वारा ब्राहम्ण युवामे जे कट्टरता ढुकाओल जा रहल छल से जखन तोड़ल गेल तँ
बिहारी- रमण- दरिहरे आ आका सभ बूझि नै सकल जे की भ' रहल अछि आ अन्ततः ओ सभ अपन पेशेन्स खतम क' लेलन्हि। मुदा
ऐबेर तँ दुनियेँ उनटल छल।
रहुआ संग्रामक
कथा गोष्ठीमे रमणजी सहित सभ निर्णय लेलन्हि जे राति भरि कियो नै सुतता, मुदा भोजनसँ पहिने जखन सभ नामी(!!) कथाकारक पाठ क' सुति रहला तँ भोरहरबामे जे युवा सभ नामी कथाकार लोकनिक कथा सुनने रहथि, तिनकर नम्बर एलन्हि। आशीष अनचिन्हार जखन कथा पढ़ैले एला तँ संचालक ओंघा रहल
छला आ मात्र अध्यक्ष शिवशंकर श्रीनिवास जागल रहथि, नै सुतबाक निर्णय लेनहार रमणजी फोंफ काटि रहल रहथि, जकर विरोधमे अध्यक्षक कहलाक उपरान्तो आशीष अनचिन्हार कथा पाठ करबा सँ मना क' देलन्हि; ओ पोस्ट माडर्न कथा बादमे "विदेह
लघु कथा" मे छपल।
मुदा
ब्राह्मणवादी सेंसर प्रक्रिया एतेक जब्बर छै जे ने आयोजक, ने रमण आ ने अध्यक्ष- संचालकक फर्जी सगर रातिक इतिहासमे एकर वर्णन भेटत।
अरुचिकर गपकेँ झँापि देबाक ब्राह्मणवादी प्रवृत्ति एकर कारण अछि।
८१ टा सगर राति
भेबो कएल आकि नै, लोक हमरासँ पुछै छथि। पहिने डाकसँ
रचना आबै आ से नामी (!!) कथा सभ पढ़ल जाइ छलै, जे युवा सभ सदेह
आबथि तिनकर नम्बर एबे नै करन्हि, एबो करन्हि तँ सुतलाहा
बेरमे,
मुन्नाजी जखन एकर विरोध केलन्हि तँ वएह कहल गेल, गप झाँपू, रजिस्टरमे ओइ नै एनिहार सभक सेहो
उपस्थिति दर्ज भेल तेँ। बहुत कथा गोष्ठीमे दसो टा कथाकार नै एला, मुदा उपस्तिथि रजिस्टरमे बहुत रास उपस्थित भेटता, किछु एबे नै केला, किछु डाकसँ एला(!!) आ किछु हाजरी
बना क'
निपत्ता भ' गेला सेहो। जेना
युद्धमे ३००० सँ कम मुइने ओकरा युद्ध नै कहल जाइए, तहिना दस टा सँ कम उपस्थितिकेँ सगर राति केना कहल जा सकत? ८१ क संख्या बड्ड कम भ' जाएत, ८१ बड्ड बेशी होइ छै, एतेमे तँ शान्त क्रान्ति भ' जइतए,
से किए नै भेल तकर कारण ऊपर देल अछि।
ऐ समानान्तर
आन्दोलनमे हमरा सहयोग चाही बा विरोध, धनाकर ठाकुर आ
गंगेश गुंजनक "आइडियोजिकल न्यूट्रेलिटी"क मतलब सेहो एकेटा छै, आ से छै समानान्तर धाराक विरोध।
आ इतिहास हमरो
मूल्याँकन करत आ हुनको ( विरोधी आ न्यूट्रल फिफ्थ कालमनिस्टक) ।
बहुत लोक ऐ तरहक
कमेण्ट पछिला ६ सालसँ द' रहल छथि जे आब विदेह बदलि गेलै, ओकरा सभ सन भ' गेलै।विदेहक उद्देश्य ने बदलल छै आ
ने बदलतै। कोन व्याख्या ककर तुष्टीकरण छै से स्पष्ट बिन केने ऐ तरहक कमेण्ट कएल
जाएत अछि। हुनकर आशा जँ ई रहैए जे मैथिली साहित्य केँ युवाक उत्साह विदेहक
माध्यमसँ नव दिशा प्राप्त करत आ से आब लागि रहल अछि जे से आब व्यक्तिगत कुण्ठाक
मंचक रूपमे दुरुपयोगी भ' गेल अछि तँ ऐ सम्बन्ध में हमर यएह
कहब अछि जे सत्यक कियो उपयोग क' सकैए आ कियो दुरुपयोग , जे हुनका दुरुपयोग आ व्यक्तिगत कुण्ठाक तुष्टीकरण आब लागि रहल छन्हि से बहुत
गोटेकेँ ६ साल पहिनहिये सँ लागि रहल छन्हि, आ तकर व्याख्या
हमरा लग यएह अछि जे ओ सभ मात्र विदेहसँ सिम्बोलिक विरोधक आशा करैत रहथि, असली परिवर्तन नै चाहनहारकेँ यैह असली ब्राह्मणवाद बुझेतन्हि, कारण बदलल पात्र सँ ब्राहम्णवादी मानसिकता उद्वेलित भ' गेल छै, ओ गेल तँ हम अबितौं मुदा ई सभ के आबि
गेल। अहाँकेँ बुझबाक चाही जे मैथिली आगाँ एलै, जकरा जतेक
प्रतिभा छलै ओ विदेहक माध्यमसँ ततेक सिखलकै आ ततेक आगां बढ़लै आ बढ़तै। किछु लोक
जँ स्वार्थक लेल विदेहसँ जुड़ला मुदा आनुवंशिक जाति श्रेष्ठता हुनकासँ विदेहक
निश्छल प्रयासोक बावजूद नै गेलन्हि, आ जइ विदेहकेँ ओ
साहित्य आन्दोलन बुझै छला ( हृदयसँ नै) आ विदेहकेँ इमोशनल ब्लैकमेल, धमकी , हमरा आ हमरा परिवारकेँ ईमेल- फोनसँ गारि, छोड़ि क' जेबाक धमकी ( छोड़ि क' जेबाक धमकी देनिहारमे संयोगसँ अखन धरि मात्र ब्राहमणे छथि जिनका लगै छन्हि जे
सिमबोलिक प्रोटेस्ट धरि मात्र विदेह सीमित रहितए), जे आब अहँू वएह (!!), बुझलौं प्राइज़ लेल, फलनाकेँ दिआबए चाहै छिऐ, व्यक्तिगत राजनीति , विदेहक भला नै हएत, ई सभ ६ सालसँ सुनि- सुनि हमर कान
पाकि गेल अछि। रामदेव झा आ अमर पहिनेँ कहैत रहथि, हम अपन कनियाँकेँ पुरस्कार दिआब' चाहै छिऐ, सभ हँसि देलकन्हि जे साहित्य अकादेमीक मैथिली विभाग निर्वस्त्र अछि दोसराकेँ
की सम्मानित करत तँ आब कहि रहल छथि जे उमेश मण्डल , राजदेव मण्डल, बेचन ठाकुरकेँ हम पुरस्कार दिआब' चाहै छिऐ। मोहन भारद्वाज देवशंकर नवीनक सोझाँ कहै छथि जे गजेन्द्र ठाकुर पागले
ने छै जेना लखन झा छलै। दरिहरे सेहो लाल बुझक्कर छथि, हुनका आब बुझबामे आबि गेलन्हि जे हमरा साहित्य अकादमी सँ झगड़ा अछि तेँ, व्यक्तिगत राजनीति तेँ। बिहारी मुन्नाजीकेँ फ़ोन करै छथि आ कहै छथि मात्र
जगदीशे मण्डलकेँ किए आगाँ बढ़ाओल जा रहल अछि (!!) ब्राहम्णवादी मानसिकता ई छिऐ, जे जगदीश मण्डल मेरिटसँ नै , बढ़ेलासँ आगाँ बढंल छथि
जेना मैथिली साहित्यमे पहिने होइ छलै। प्रदीप बिहारी मुन्नाजीकेँ कहै छथि जे विदेह
किए जातिवादी रंगमंचक विरोध करैए, किए समानान्तर परम्परा
भ' क'
मूल परम्पराक गुणवत्ताक समीक्षा करैए, समानान्तर तँ मूलसँ मिलित्े नै छै तँ किए हमर सभक नाम लै छी , अलग रहू, यएह छिऐ असल ब्राहम्णवाद- कायस्थवाद।
चर्चे नै कर, काने बात नै दे!! आ ईहो संयोगे अछि जे जइ
२-४ टा लोककेँ दिक़्क़त छन्हि से ब्राहम्णवादी प्रवृत्तक छथि, अनका ई दिक़्क़त किए नै छन्हि। पछिला ६ सालसँ विदेह जहिना छल ओहने रहत, अगिला कमसँ कम ३० साल धरि मैथिली साहित्य आब अहिना चलत। विदेहमे जकरा जे मेरिट
छै ओ ओतेक बढ़त, चाहे ओ कोनो जाति, धर्म,
क्षेत्रक होथि। विदेह जिनका बदलल लागि रहल छन्हि ओ स्वयंकेँ
देखथु जे ओ तँ नै बदलि गेल छथि?
आब फेर आउ सगर
राति दीप जरय पर।
अलिखित संविधानक
नामपर बहुत रास खेल भेलै। ई मुख्य रूपेँ कथावाचनक गोष्ठी छिऐ मुदा एत' आलोचनात्मक आलेख पढ़बाक सेहो अनुमति छै आ से जँ अहाँक नाम रमण अछि तखने टा, से जखन कबिलपुर गोष्ठीमे मुन्नाजी विहनि कथा पर आलेख पढ़बाक अनुमति मांगलन्हि
तँ से अनुमति नै भेटलन्हि, आ एत' अलिखित संविधानक सोंगर लेल गेल, आ तकर दूटा कारण
, एक तँ मुन्नाजीक नाम रमण नै छियन्हि, दोसर विहनि कथाक
कनसेप्ट विदेह द्वारा आगाँ बढ़ाओल जा रहल अछि से तकर विरोध, किए नै ओ कनसेप्ट कतबो वैज्ञानिक होइ।
झंझारपुर गोष्ठी
मे जे एला तिनकर कथाक पाठ नै भेलन्हि मुदा डाकसँ आएल कथाक पाठ भेल, आ जँ अहाँ अविनाश छी सुमन-अमरकेँ गारि लिखै छी यात्रीक नामपर , तँ अहूँ कथाकार, कवि सभ , नै रहितो , छी, देवघर गोष्ठीक
संयोजकत्व सेहो बोनसमे अहाँकेँ भेटत। से घोंघरडीहा गोष्ठीमे जिनका सभकेँ कथा नै
पढ़' देल गेलन्हि, ओ सभ युवा एकर विरोध केलन्हि, किछुकेँ कथा पढ़' देल गेलन्हि आ जिनका नै पढ़' देल गेलन्हि से अगिला कथा गोष्ठीसँ एनाइ बन्द क' देलन्हि।
जे सभ मैथिली
फिल्म आ डोक्यूमेण्टरीक नामपर लोकसँ पाइ ठकलन्हि से रमण- दरिहरे- बिहारीक विदेहक
विरोधमे संगी छथि, जे युवा प्राइज़ लेल मैथिलीयोमे
लिखना्हि,
जातिवादी सभसँ मिलि साहित्य अकादेमीक युवा पुरस्कार लेलन्हि
ओ तँ स्वाभाविक रूँपे हुनकर संगी हेता।
विदेह उमेश
मण्डल आ जगदीश प्रसाद मण्डलक कान्हपर बंदूक राखने अछि, यूज़ क' रहल अछि, आ जँ हुनकर सभक रचना नै छप' देल जाइत, "तिल बहब ने" छपबासँ पहिने , सकरबाबल जाइत, तखन सभ ठीक छल। ब्राहम्णवादी सभ जेकाँ विदेह कोनो काज कएलासँ पहिने "तिल
बहब ने"क शर्त क़रार नै करबैए आ सएह कारण अछि , नव ब्राह्मणवादी ई नै बूझि सकला, धू, एहनो क़तौ भेलैए। बिनु जान- पहिचान, भेंट- घांटक
मात्र मैथिलीक नामपर सभ एकत्रित भ' गेल से हुनका
अजगुत लगलन्हि।
प्रदीप बिहारी
मुन्नाजीकेँ कहै छथि आ ई विचार रामदेव झाक सेहो छन्हि जे जखन विदेह साहित्य
अकादेमीक समानान्तर पुरस्कार शुरू कैए देलक तखन साहित्य अकादेमी लेल शोर किए? माने ओकरा बकसि देल जाए! अशोक अविचल शिवकुमार जीकेँ कहै छथि जे मायानाथ झा, आनन्द कुमार झा ( ऐमे गुणनाथ झा जोड़ि लिअ) आदि जिनका सभक चर्चा विदेह केलक
सभकेँ साहित्य अकादेमी पुरस्कार भेटलै, तँ हुनका उत्तर
भेटल छलन्हि, जँ हुनकर सभक नाममे झा नै मण्डल रहितन्हि
तँ की ई संभव छल?
आ साहित्य
अकादेमी कोनो मनुक्ख नै छिऐ जकरा संग भतबरी कएल जाएत आ ने ककरो पैतृक संपत्ति जकर
उपयोग ब्राहम्ण कायस्थक तथाकथित साहित्यकारकेँ ख़ैरात बँटबा लेल आब कएल जा सकत।
आ हमरा विषयमे
जखन सभकेँ बुझबामे आबि गेलन्हि जे नै रौ, ई अपना सभ सन नै
अछि, विदेह अपना सभ सन नै छौ, तँ हुनका सभ केँ आर
चिन्ता लागि गेलन्हि! रौ कहीं, ईं हो सभ हमरे सभ सन, कहीन,
ई जे अपने प्राइज़ लेब' चाहैए बा
दोसराकेँ दिआब' चाहैए....
ब्राह्मणवाद
मैथिलीकेँ गीरि गेलै, आ सभकेँ बुझल छै जे दूटा सहोदरो एक
रंग नै होइए, से पूरा जाति नीक बा अधला हेतै ई कनसेप्ट
विदेहक नै छै, ओ तँ ब्राह्मणवादी कनसेप्ट छिऐ।
अतुलेश्वर झा
छथि ओना तँ ब्राहम्णवाादक विरोधमे रहथि मुदा पाग आ विद्यापतिक हमर लेख क बाद अलग भ' गेला़, आ एहेन बहुत रास लोक छथि, प्रेम चन्द्र पंकज आ अभय दासकेँ कोनो ने कोनो बात ल' क'
विदेहसँ घृणा भ' गेलन्हि, आ ई गप ओ सभ मुन्नाजीकेँ सूचित केलन्हि जे ओ लोकनि विदेह पढ़नाइ आब छोड़ि
देलन्हि,
प्राय: आब ओ सभ चोरा नुका क' विदेह पढ़ै छथि, कारण सभ गतिविधिक जानकारी हुनका
सभकेँ रहै छन्हि।
आब सगर राति पर
आउ, यात्री दिससँ सुमन- अमर केँ गारि देनहार आ अमर- सुमन दिससँ यात्रीकेँ गारि
देनहार,
मैथिली साहित्यमे ब्राहम्णवाद बचेबाक लेल विदेहक विरुद्ध
दरिहरे- रमण- बिहारीक संग आबि गेल छथि अंतिम लड़ाइ लड़बा लेल।


text: कोसी के बाढ़ि अएला कतेक दिन भेल. बाढ़ि प्रभावित इलाका के छोड़ि देल जाए त कतेक लोक एकरा भूलि गेल होताह. मुदा तीन मास बितला के बादो कइटा इलाका एहन अछि जे राहत के लेल तरैस रहल अछि. बाढ़ि के कारण विकास तं प्रभावित भेले अछि बाढ़िक कहर सेहो कम नहिं भेल अछि. अखनो बड़ लोक एहन छथिन्ह जे बुनियादी सुविधा सं वंचित छथिन्ह. दूर दराज के गाम मे राहत केर सामान नहिं पहुंचल अछि. अगर मिलबो करल अछि त एतेक कम जे नहिं मिलला के बराबर समझु. लोक अखनो सरकार दिस... एनजीओ दिस टकटकी लगौने छथिन्ह जे आई नहिं काल्हि किछ मदद...राहत जरूर मिलत. खबर इहो अछि जे किछ एहन महिला जिनकर पति एहि बाढ़ि मे स्वर्गवासी भs गेलखिन्ह... सरकार ओहन महिला के परिवार के मुखिया नहिं मानि रहल अछि जाहि सं ओहि विधवा महिला के राहत नहिं मिलि पाबि रहल अछि. इलाका के लोक सभ के एहि बात पर ध्यान देबाक चाही. अगर एहि तरहक कोनो मामला हुनका सामने आबय त ओकर समाधान तुरंत होबाक चाही आओर ओहि विधवा महिला के पूरा सरकारी राहत मिलबाक चाही.


text:
नवका- पुरनका लेख सर्च करु...
एम्स रेफर कएल गेलाह भोगेन्द्र जी
मिथिलाक दिग्गज नेता मे सं एक भोगेन्द्र झाजी के दरभंगा मेडिकल कॉलेज सं दिल्ली के एम्स मे भेज कs देल गेलन्हि. हिनका दरभंगा सं दिल्ली ल जाएल गेलन्हि अ. भोगेन्द्र जी के संग दरभंगा सं दु टा डॉक्टर सेहो गेलन्हि अ... डॉ भगवान दास आओर डॉ संजीव कुमार जायसवाल. डॉक्टर के संग सीपीआई नेता रामकुमार झा... डॉ हेमकांत झा आओर हरलाखी सं विधायक रामनरेश पांडेय जी सेहो दिल्ली गेलखिन्ह अ. भोगेन्द्र जीक हालत पिछला दिन 11 तारीख के दिल्ली सं दरभंगा आबैत काल खराब भs गेल छलन्हि. रास्ता मे यूपी के वरिष्ठ नेता जनेश्वर मिश्र जी हिनका बलिया मे उतारि अस्पताल मे भर्ती करा देलखिन्ह मुदा हालत ठीक नहिं भेलन्हि. त हिनका दरभंगा लs आएल गेलन्हि. डीएमसीएच मे इलाज चलल. आईसीयू मे राखल गेल. आब बेहतर इलाज के लेल हुनका एम्स भेजल गेलन्हि अ.
सदस्यता लें टिप्पणियाँ भेजें (Atom)


text:
मैथिली चुटकुला – चिंटू Vs शिक्षक
चिंटू : गुड मॉर्निंग टीचर
शिक्षक : गुड मॉर्निंग बच्चा लोकइन।
शिक्षक : आजु कक्षामें सोनिया दिख नई रहल अछि।
चिंटू : सर, सोनिया करबाबे गेल अछि।
शिक्षक : चुप नालायक, जे मन में अबैत छऊ से बकैत छ, विधा मंदिर के चलचित्र मंदिर सम्झैत छे।
चिंटू : सर पहिने हमर पूरा बात तऽ सुनबे नई करली और बीचे में अहा अप्पन बोली टपका देलि।
शिक्षक : हाँ बोल कतऽ गेल अछि सोनिया ?
चिंटू : सर, सोनिया मोबाइल में रिचार्ज करबाबे गेल अछि।
➥ मैथिली चुटकुला और पढ़ैय के लेल क्लिक करू।
(Read all latest Maithili News, Maithili Jokes News Headlines in Maithili and Stay updated with Maithili Samachar)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 30 मार्च 2012
बाल गजल
अपन कोरा झट द' हमरा उठेथिन माँ , खेलबै माँ संग आ रूसबै हँसबै ,
पकड़ि आँङुर गाम-घर मे बुलेथिन माँ , थाकि जेबै जखन , भोजन करा हमरा ,
गाबि लोड़ी आँचरक त'र सुतेथिन माँ , राम कक्का के परू छैक मरखहिया ,
सुरज के बकरी सँ हमरा बचेथिन माँ , हमर संगी संग माँ के घुमै सर्कस ,
आबि घर हमरो सिनेमा ल' जेथिन माँ , कत' सँ एलै मेघ कारी इ , अंबर मे ,
"अमित" मन डेराइ यै कखन एथिन माँ . . . । । फाइलातुन-फाइलातुन-मफाईलुन
2122-2122-1222
बहरे-कलीब
अमित मिश्र


text:
अपन एकटा बयान के बाद विवादमे पड़ल महाराष्ट्रक राज्यपाल भगत सिंह कोशयारी महाराष्ट्रक जनता सँ क्षमा मंगलनि अछि। राज्यपाल एकटा चिट्ठी जारी कए क...
अपन एकटा बयान के बाद विवादमे पड़ल महाराष्ट्रक राज्यपाल भगत सिंह कोशयारी महाराष्ट्रक जनता सँ क्षमा मंगलनि अछि। राज्यपाल एकटा चिट्ठी जारी कए कहला अछि जे ओ जानि-बुझि कए अथवा अनजानमे भूल भेल आ एहि लेल ओ महाराष्ट्रवासी सँ क्षमा मांगैत छथि।
कोश्यरी एहि पत्र केँ ट्विटर पर शेयर कय एकरा अनुरोध कहने छथि।
राज्यपाल अपन पत्रमे लिखने छथि, "पछिला 27 जुलाई कए एकटा सार्वजनिक कार्यक्रममे मुंबईक विकासमे किछु विशेष समुदायक योगदानक प्रशंसा करबामे हमर दिस सँ किछु गलती भेल।"
"महाराष्ट्रे टा नहि, समस्त भारतक विकासमे सभक योगदान अछि।" आइ देश प्रगति दिस बढ़ि रहल अछि, विशेष कय संबंधित राज्यक उदारता आ सभ केँ संग ल' जेबाक उज्ज्वल परम्परा सँ देश प्रगति दिस बढ़ि रहल अछि।
"पछिला लगभग तीन सालमे हमरा महाराष्ट्रक लोक सँ अपार प्रेम भेटल अछि।" महाराष्ट्र आ मराठी भाषाक सम्मान बढेबाक लेल हम अपन पूरा प्रयास केलहुँ अछि। मुदा उक्त भाषणमे हम गलती सँ किछु गलती कएलहुं, एहि गलती कए महाराष्ट्र सन महान राज्यक प्रति तिरस्कार मानबाक कल्पना नहि कएल जा सकैत अछि। महाराष्ट्रक महान संतक परम्परामे अहि विनम्र राज्य सेवकके क्षमा कय, अपन विशाल हृदय देखओता।
27 जुलाई कए मुंबई मे आयोजित एकटा समारोह मे बजैत राज्यपाल कहने छलाह, "कखनो-कखनो हम एहि ठाम लोक कए कहैत छी जे महाराष्ट्र मे खास क मुंबई आ ठाणे सँ गुजराती कए भगेबे आ राजस्थानी कए भगेबे, तखनि अहां कए एतए किछु पाइ नहि बचल रहत। इ जे आर्थिक राजधानी कहबैत अछि से की आर्थिक राजधानी बनल रहत?
एकर बाद महाराष्ट्रक समस्त विपक्षी दल कोश्यरी सँ माफी मांगि रहल छल। एकनाथ शिंदे गुटक शिवसेना तथा भाजपा तक राज्यपालक बयान सँ दूरी बना लेने छल।


text:
Latest article
बुद्ध पूर्णिमा पर लुम्बिनी जा रहल पीएम मोदी, नेपालक प्रधानमन्त्रीसँ सेहो भेंट करताह
प्रधानमन्त्री नरेन्द्र मोदी सोमदिन अर्थात बुद्ध पूर्णिमा नेपालके लुम्बिनी भ्रमण करताह । लुम्बिनी गौतम बुद्धक जन्मस्थान थिक। एकर बाद...
जे टायर कील या पेंच लगला पर सेहो पंचर नहि होइत अछि, ओकर मरम्मत...
पंचर रेजिस्टेंट टायर : ड्राइवरके रोज टायर पंचरके समस्या सँ निपटय पड़ैत अछि, मुदा आब अहाँ सभके एहि समस्या सँ छुटकारा भेटय...
श्रृंगार गौरी विवाद LIVE: सर्वेके लेल एडवोकेट कमिश्नर पहुँचल ज्ञानवापी मस्जिद, सुरक्षा कड़गर
श्रृंगार गौरी मामला मे एडवोकेट कमिश्नर आ दुनू पक्ष क वकील ज्ञानवापी मस्जिद क सर्वे क लेल पहुंचल अछि। एहि सर्वेक्षण लेल...


text:
कलर्स चैनल पर सिंगिंग रियालटी शो 'राइजिंग स्टार' मे 'रनर अप' रहल मैथिली एहि प्रतियोगिता मे सभ सं बेसी भोट हासिल केनिहार प्रतिभागी रहलाक बादो फाइनल मे बेनेट दोसांझ सं हारि गेलीह. खबरिक अनुसार बेनेट मात्र दू भोट सं विनर भेलाह. तथापि मैथिली संतोख केलनि अछि आ समस्त भोट देनिहार लोकनि कें आभार जतओलनि अछि. शो मे सेहो ओ अनेक बेर मैथिल लोकनि कें फराक सं धन्यवाद देब नै बिसरैत छलीह.
संगीतक क्षेत्र मे बहुत कम समय मे अमिट छाप छोड़निहारि मैथिली ठाकुर मधुबनी जिलाक बेनीपट्टी (उड़ेन)क छथि आ दिल्ली प्रवासी छथि. मैथिली कें संगीतक प्रारंभिक शिक्षा-दीक्षा अपन पितामह बच्चा ठाकुर आ पिता रमेश ठाकुर सं भेटल छनि.
— — — — —
— — — — —
मैथिली एखन धरि संगीतक क्षेत्र मे कतेको विशिष्ट पुरस्कार प्राप्त क' चुकल छथि. राष्ट्रीय स्तरक गायन कार्यक्रम 'इंडियन आइडल जूनियर-2015' आ 'सारेगामापा' सहित कतेको रियलिटी शो मे अपन प्रतिभाक परिचय द' चुकल छथि. 'आई जिनियस यंग सिंगिंग स्टार' जीतलाक बाद यूनिवर्सल म्यूजिक द्वारा मैथिलीक 'या रब्बा' अलबम कें लोक सभ खूब पसिन केलनि अछि. एहि अलबम मे 'शैतानिया' टाइटल सांग कें यू-ट्यूब पर 16 लाख सं बेसी बेर देखल-सुनल गेल अछि.
उल्लेखनीय अछि जे सिंगिंग रियलिटी शो केर 'जज' मुख्य रूप सं दर्शक छलाह जे लाइव पसंदीदा प्रतिभागी कें मोबाइलक जरिए भोट देइत छलाह. एहि शो मे जज रूप मे शंकर महादेवन, मोनाली ठाकुर आ दिलजीत दोसांझ छलाह.
फाइनल रिजल्ट कें ल' मैथिल लोकनि ओ मैथिलीक फैन लोकनि सोशल मीडिया पर कलर्स चैनेल पर अपन तामस बहार केलनि. ई मैथिलीक फैन फोलोविंग कें देखा रहल छै. मैथिलीक पिता रमेश ठाकुर कहै छथि जे एहि प्रतियोगिता सं मैथिलीक पहिचान बेस विस्तारित भेलनि अछि.


text:
इटाली
इटाली युरोप महाद्वीपक दक्षिणमे स्थित एक देश छी जेकर मुख्यभूमि एक प्रायद्वीप छी । इटालीक उत्तरमे आल्प्स पर्वतमाला अछि जहिमे फ्रान्स, स्विजरल्याण्ड, अस्ट्रिया तथा स्लोभेनियाक सीमा आएत अछि। सिसली तथा सार्डिनिया, जे भूमध्य सागरक दू सब सँ पैग द्वीप छी, इटालीक अङ्ग छी । भ्याटिकन सिटी तथा सान मारिनो इटालीक अन्तर्गत समाहित दू स्वतन्त्र देश छी ।
इटाली, युनानक बाद युरोपक दोसर प्राचीनतम राष्ट्र छी । रोमक सभ्यता तथा इटालीक इतिहास देशके प्राचीन वैभव तथा विकासक प्रतीक छी । आधुनिक इटाली सन् १८६१ मे राज्यक रूपमे गठित भेल छल । देशक धीमा प्रगति, सामाजिक सङ्गठन तथा राजनितिक उथल-पुथल इटालीक २,५०० वर्षक इतिहास सँ संबद्ध अछि । देशमे पूर्वकालमे राजतन्त्र छल जेकर अन्तिम राजघराना सेवाय छल । जुन, सन् १९४६ सँ देश एक जनतान्त्रिक राज्यमे परिवर्तित भ गेल ।
इटालीक राजधानी रोम प्राचीन कालक एक शक्ति आ प्रभाव सँ सम्पन्न रोमन साम्राज्यक राजधानी रहल अछि ।
जनसंख्या[सम्पादन करी]
इतिहास[सम्पादन करी]
ई देशक प्राचिन सभ्यताक इतिहास अछि । रोमन साम्राज्यक उद्गम स्थल अहि देशक राजधानी रोम छी ।
भूगोल[सम्पादन करी]
ई देश एक प्रायद्वीप छी । ई एक बूट आकारक देश छी । एकर दक्षिणमे भूमध्यसागरमे ई देशक सिसिली प्रान्त पडैत अछि । ई देशक राजधानी रोम छी ।
राजनीति[सम्पादन करी]
अर्थतन्त्र[सम्पादन करी]
धर्म[सम्पादन करी]
जीवनशैली[सम्पादन करी]
अन्य सम्बन्धित विषयसभ[सम्पादन करी]
सन्दर्भ सामाग्रीसभ[सम्पादन करी]
- ↑ "Ethnologue report", Ethnologue.com, अन्तिम पहुँच ३० अक्टुबर २०१०।
बाह्य जडीसभ[सम्पादन करी]


text:
धनुषा जिला
धनुषा नेपालक प्रदेश नं. २मे अवस्थित एक जिला छी । नेपालक मध्यपूर्व क्षेत्रक दक्षिणी भागमे भारतीय सीमासँ नजदीक रहलाक कारण धनुषा जिला पूर्ण रूपमे नेपालक तराई प्रदेशमे अवस्थित अछि । धनुषा जिला नेपालक कूल भू-भागक ०.८०% भाग आ कुल जनसङ्ख्याक २.९% भाग ओकटने अछि । जनसङ्ख्याक क्रममे पाँचम स्थानमे रहल ई जिलामे ९३ जातिजातीक बसोबास अछि । ई जिला धार्मिक क्षेत्रसँ लऽ अपना भितर भौगोलिक, सामाजिक तथा सांस्कृतिक विविधताक कारण देश विदेशमे अपन गौरवशाली इतिहास सँ परिचित केनए अछि । ताहुसंगे इ जिला राजनीतिक पहिचान बनाउने आई। विमलेन्द्र निधि, आनन्द ढुंगाना, रामकृष्ण यादव, महेन्द्र यादव, मातृका प्रसाद यादव आ उमाशंकर अररिया आइहि जिल्ला के निवासी छैथ जे विविहिन्न कालखण्ड पर मन्त्री भेल छैथ त निधि उपप्रधान सहित गृह मन्त्री भेल छैथ। आइबहेक ई गान्धीवादी नेता महेन्द्र नारायण निधिक सेहो निवास छैन जे नेपालक पहिल उपसभामुख अा नेपाली कांग्रेसके संस्थापकमें एक छैथि। भारतक सीमावर्ती शहर जयनगरधरि सञ्चालित नेपालक एकमात्र रेल सेवा सेहो ई जिलाक महत्व बढेने अछि ।
जिलाक नामाकरण[सम्पादन करी]
किम्बदन्ती एवं धर्मग्रन्थसभक अनुसार त्रेता युगमे प्रजासभक अनिकालसँ मुक्ति दिलेबाक लेल जनकवंशक वाइसम राजा शीरध्वज स्वयम् हर जोतै लेल सुरु करैत काल भूमीसँ बालिका जानकी (सीता) उत्पन्न भेल छल । सर्वगुण सम्पन्न जानकीक विवाहक लेल स्वयम्वरक लेल इच्छुक बहुतेक प्रदेशसँ आएल शक्तिसम्पन्न राजकुमारसभमे सँ शिवधनुष तोड़ि चढेवाक लेल सक्षम राजाकें मात्र वरक रूपमे ग्रहण करैवाला राजा शीरध्वजक शर्तमे अयोध्यासँ आएल दशरथ पुत्र रामचन्द्र छोड़ि कियो सफल नै भऽ सकल । मुद्दा रामचन्द्र ओ धनुष तोड़ि चढवैत काल अत्यधिक वजनक कारण ओ धनुष खण्डित भऽ गेल । ओ धनुषक एक टुकड़ा खसल स्थानके धनुषाधाम कहल जाइत अछि, एहि स्थानक नामसँ जिलाक नाम धनुषा कहि नामाकरण कएल गेल जनविश्वास अछि ।
इतिहास[सम्पादन करी]
धनुषा जिलाक धार्मिक सांस्कृतिक भौगालिक आर्थिक तथा सामाजिक व्यवस्था मानव सभ्यताक हरेक युग कालसँ प्रभावित भऽ परिष्कृत होएत आएल देखल गेल अछि । भारतमे रहल अयोध्याक राजकुमार रामचन्द्र संग जानकीक विवाह पश्चात ई क्षेत्रक गरिमा अखनो उत्कर्षमे कायम अछि । धनुषा जिलाक हालक स्वरूप कोशी सँ गण्डकी आ गङ्गासँ हिमालयधरि फैलल बृहत मिथिला प्रदेशक युगान्तमे कम होएत गेल छोट स्वरूपे बांकी रहल तथ्य देखल गेल अछि । किम्बदन्ती अनुसार पूर्व वैदिक युगमे मानव विहीन रहल ई क्षेत्रक अन्वेषण माथव विदेध केनए छल । मुखमे अग्नी लऽ ई वनसँ झांपल गेल अनकन्टार प्रदेशमे अवैत काल हुनकर मुखमे रहल अग्नी बाहर आबि सम्पूर्ण वनक विनाश भेलाक पश्चात एतय मानव बसोवास शुरु भेल छल । त्रेतायुगमे राजा जनकक विद्वता आ जानकीक धार्मिक संलग्नताक कारण ई क्षेत्र दूर-दूरधरि प्रख्यात भेल अछि।
सत्रहम शताब्दीक शुरुमे भारतसँ महात्मा सुरदासक आगमन पश्चात ई क्षेत्रक इतिहास प्रस्ट होएत गेल देखल गेल जाइत अछि । किम्बदन्ती अनुसार जानकीक जन्मस्थानक खोजीमे महात्मा सुरदास घुमैत काल एकदिन राति सपनामे जानकी स्वयम् प्रकट भऽ सुरदासक ओ स्थान देखेने छल । ओहि बखत सुरदास ओ स्थानमे खन्ती गाड़ि चिन्ह लगाकऽ जानकीक प्रतिस्थापित कएने छल। राज्यसभक उदय विलय क्रमसंगे ई प्रदेशक शासक भौगोलिक सीमा परिवर्तन होएत गेल। नेपाल एकीकरण होएसँ पहिने ई प्रदेश मकवानपुर राज्यक अधीनमे छल। मकवानपुरक राजा मानिक सेन जानकी मन्दिरक लेल १४०० बिघा जमीन उपलब्ध करौने छल। वि.सं. १८८२ मे अमरसिंह थापा प्यागोडा शैलीमे राममन्दिरक निर्माण केनए छल तँ वि.सं. १९५० मे टिकमगढकी महारानी वृषभानु देवी ९ लाख रूपैयाँ लगाए वर्तमानक भव्य मुगलकालीन शैलीमे जानकी मन्दिर निर्माण करौने छल । धनुषा जिला धार्मिक ऐतिहासिक मिथिला प्रदेशक छोट भू-भाग ओकटने होएतो ई जिला ई प्रदेशक मध्य भागमे अवस्थित अछि।
भौगोलिक अवस्थिति[सम्पादन करी]
- अक्षांश: उत्तरी २५.३५" सँ उत्तरी २७.५" धरि
- देशान्तरः पूर्वी ८५.५" सँ पूर्वी ८६.२" धरि
- उचाई:-
- सिमाना:- पूर्व-सिराहा जिला, पश्चिम-महोत्तरी जिला, उत्तर-सिन्धुली जिला आर दक्षिण- भारतक बिहार प्रदेश
- क्षेत्रफल:- १,१९० वर्ग किलोमिटर
- अवस्थिति:- तराई प्रदेश
- औषत लम्बाई:- उत्तर-दक्षिण ४५.२७ किलोमीटर
- औषत चौडाई:- पूर्व-पश्चिम २७.४७ किलोमीटर
- अधिकतम लम्बाई:- ५८ किलोमीटर
- न्युनतम लम्बाई:- ३९ किलोमीटर
- अधिकतम चौडाई:- ३४ किलोमीटर
- न्युनतम चौडाई:- २२ किलोमीटर
जिलागत निर्वाचन क्षेत्र अन्तर्गत धनुषा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत धनुषा जिला कऽ नक्सा नीचा देल गेल अछि। [१]
सन्दर्भ सामग्रीसभ[सम्पादन करी]
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
एहो सभ देखु[सम्पादन करी]


text:
दरभंगाक सांसद प्रधानमंत्री नरेन्द्र मोदीकेँ भेंट केलनि बाबा विद्यापतिक फोटो
दिल्ली-मिथिला मिररः दरभंगाक भाजपा सांसद गोपाल जी ठाकुर बुधदिन प्रधानमंत्री नरेन्द्र मोदी सँ भेंट कए हुनका महाकवि बाबा विद्यापतिक फोटो देलनि। सांसद गोपाल जी ठाकुर प्रधानमंत्रीकेँ मिथिला पेंटिंग सँ सजल पाग-डोपटा आ मखान मालाक संग स्वागत कएलनि। एहि सँ पहिने गोपाल जी ठाकुर बाबा विद्यापतिक एहने फोटो पूर्व भाजपा अध्यक्ष आ गृह मंत्री अमित शाहकेँ सेहो भेंट कएने छलाह। सांसद ठाकुर लगातार एहि मांगकेँ उठाबैत रहला अछि जे संसदमे बाबा विद्यापतिक फोटो लगा मिथला-मैथिलीक मान बढ़ाओल जाए। अपन आधिकारिक फेसबुक पेज पर फोटो शेयर करैत सांसद गोपाल जी ठाकुर लिखलनि अछि जे प्रधानमंत्री नरेन्द्र मोदी मिथिलाक विकास लेल कृत संकल्पित छथि आ हुनका सँ जखन-जखन भेंट होइत अछि तँ ओ एहि बातकेँ दोहराबैत छथि।
सांसद आगू लिखैत छथि जे एहि भेंटघांटक दरम्यान ओ प्रधानमंत्री सँ दरभंगा आबि हवाइ अड्डा, एम्स, आइटी पार्क, तारा मंडल, एक्सप्रेस वे सहित अन्य केन्द्रीय परियोजनाक शिलान्यास एवं उद्घाटन करबाक आग्रह कयलनि। अपनेकेँ बता दी जे सांसद लगातार दरभंगा हवाइ अड्डाक नामकरण कविकोकिल बाबा विद्यापतिक नाम पर करेबाक लेल लागल छथि जकरा बिहार सरकार सेहो पूर्ण सहमति दऽ रहल अछि। प्रधानमंत्री नरेन्द्र मोदी मिथिला क्षेत्रक अपन सभ चुनावी सभाकेँ मैथिलीमे संबोधित करैत रहला अछि आ ओहिठाम सँ बाबा विद्यापतिक नामक उद्घोष सेहो प्रधानमंत्रीक द्वारा होइत रहल अछि। एहनमे प्रधानमंत्रीक हाथमे बाबाक फोटो देखि समस्त मिथिलावासी अवस्य गौरवान्वित भेल हेताक एहिमे कोन शंकाक गुंजाइश नहि।
दरभंगाक सांसद गोपाल जी ठाकुर प्रधानमंत्री नरेन्द्र मोदीकेँ भेंट केलनि बाबा विद्यापतिक फोटो
दरभंगाक सांसद प्रधानमंत्री नरेन्द्र मोदीकेँ भेंट केलनि बाबा विद्यापतिक फोटो


text:
संयुक्त राष्ट्र सङ्घ
संयुक्त राष्ट्र सङ्घ एक अन्तराष्ट्रिय संस्था छी । एकर स्थापना २४ अक्टुबर १९४५ मे भएल अछि । ई सङ्घमे वर्तमानमे १९३ सदस्य राष्ट्रसभ अछि, जहिमे संसारक लगभग सभ देशसभ परैत अछि । एकर सदस्य राष्ट्रसभके अन्तर्राष्ट्रिय कानून, अन्तर्राष्ट्रिय सुरक्षा, आर्थिक विकास आ सामाजिक निष्पक्षतामे आपसी सहयोग मिलए कहि उद्देश्यसाथ संयुक्त राष्ट्र सङ्घक स्थापना भएल अछि । मूलत: अन्तर्राष्ट्रिय सङ्घर्षमे हस्तक्षेप करए लेल सहज होए कहि दोसर विश्वयु्द्धक विजयी राष्ट्रसभ मिल एकर स्थापना केलक ।
संयुक्त राष्ट्रसंगक औपचारिक कामकाजमे अङ्ग्रेजी, चिनियाँ, फ्रान्सेली, रुसी, स्पेनी आर अरबी भाषाक प्रयोग होएत अछि।
अङ्गसभ[सम्पादन करी]
संयुक्त राष्ट्रमे ६ मुख्य अङ्गसभ अछि । जे निम्न अछि -
- महासभा
- सुरक्षा परिषद
- आर्थिक तथा सामाजिक परिषद
- संयुक्त राष्ट्र जिम्मा जमानी परिषद (वर्तमानमे ई संस्था निस्क्रिय अछि)
- अन्तराष्ट्रिय न्यायालय
- सचिवालय
उद्देश्य[सम्पादन करी]
- अन्तराष्ट्रिय शान्ति आर सुरक्षा कायम राखनाए ।
- जनताक समान अधिकार आर आत्मनिर्णयक सिद्धान्तक सम्मानक आधारमे राष्ट्रसभबीच मैत्रीपूर्ण सम्बन्धक विकास करनाए।
- आर्थिक, सामाजिक, सांस्कृतिक वा विश्वकल्याणकारी प्रकृतिक अन्तराष्ट्रिय समस्यासभक समाधान करनाए तथा जाति, लिङ्ग, भाषा वा धर्मसम्बन्धी भेदभाव नैराख सभक लेल मानवअधिकार एवं मौलिक स्वतन्त्रताप्रतिक सम्मानके बढावा देनाए आर प्रोत्साहित करएमे सहयोग प्राप्त करनाए ।
- ई उद्देश्यसभ प्राप्त करएक लेल सदस्य राष्ट्रसभक काम कार्यबाहीमे सामञ्जस्यता लाबैक लेल संयुक्त राष्ट्र सङ्घक केन्द्र बनेनाए ।